

**Koostajad:**

Evelin Vahenõmm, rahandusosakonna juhataja

Liina Koppel, peaökonomist

**VIIMSI VALLA**

**2025. AASTA EELARVE**

**SELETUSKIRI**

Sisukord

[Sissejuhatus 3](#_Toc183438993)

[1. Majandusprognoos 4](#_Toc183438994)

[2. Viimsi valla majanduslik olukord ja finantsnäitajad eelarve koostamiseks 5](#_Toc183438995)

[2.1. Tööhõive näitajad 5](#_Toc183438996)

[2.2. Maksumaksjate näitajad 6](#_Toc183438997)

[2.3. Sissetuleku näitajad 7](#_Toc183438998)

[3. Ülevaade Viimsi valla 2025. aasta eelarvest 9](#_Toc183438999)

[3.1. Olulisemad lähtekohad eelarve koostamisel 9](#_Toc183439000)

[3.2. Eelarve erinevused eelarvestrateegiaga 10](#_Toc183439001)

[3.3. Eelarve seos arengukavaga 12](#_Toc183439002)

[3.4. Viimsi valla 2025. aasta eelarve 16](#_Toc183439003)

[4. Põhitegevuse tulud 17](#_Toc183439004)

[4.1. Maksutulud 18](#_Toc183439005)

[4.2. Tulud kaupade ja teenuste müügist 22](#_Toc183439006)

[4.3. Saadavad toetused 25](#_Toc183439007)

[4.4. Muud tegevustulud 27](#_Toc183439008)

[5. Põhitegevuse kulud 28](#_Toc183439009)

[5.1. Põhitegevuse kulud kululiikide järgi 29](#_Toc183439010)

[5.2. Põhitegevuse kulud tegevusalade järgi 30](#_Toc183439011)

[5.3. Üldised valitsemissektori teenused 32](#_Toc183439012)

[5.4. Avalik kord 33](#_Toc183439013)

[5.5. Majandus 33](#_Toc183439014)

[5.6. Keskkonnakaitse 35](#_Toc183439015)

[5.7. Elamu- ja kommunaalmajandus 36](#_Toc183439016)

[5.8. Tervishoid 37](#_Toc183439017)

[5.9. Vaba aeg, kultuur 37](#_Toc183439018)

[5.10. Haridus 39](#_Toc183439019)

[5.11. Sotsiaalne kaitse 43](#_Toc183439020)

[6. Investeerimistegevus 46](#_Toc183439021)

[6.1. Investeeringud valdkondade lõikes 47](#_Toc183439022)

[6.2. Põhivara soetuseks planeeritud sihtfinantseerimine 47](#_Toc183439023)

[6.3. Finantstulud ja finantskulud 48](#_Toc183439024)

[7. Finantseerimistegevus 48](#_Toc183439025)

[8. Likviidsete varade muutus 48](#_Toc183439026)

[9. Eelarve tulem 49](#_Toc183439027)

# Sissejuhatus

Viimsi valla 2025. aasta eelarve on koostatud kooskõlas kohaliku omavalitsuse korralduse seaduses ja kohaliku omavalitsuse üksuse finantsjuhtimise seaduses vallaeelarve kohta sätestatuga.

Eelarve koostamise õiguslikuks aluseks on Viimsi Vallavolikogu 12. aprilli 2022. aasta määrusega nr 3 kinnitatud „Viimsi valla finantsjuhtimise kord“. Valla finantsjuhtimise korra kohaselt on põhjendatud ettepanekud valla eelarve koostamiseks esitanud vallavalitsuse valdkondade eest vastutavad isikud ning vallavalitsuse hallatavate asutuste juhid, lähtudes valla arengukavast ja selle koosseisus olevast eelarvestrateegiast ning asutuste arengukavadest ja teistest antud valdkonda reguleerivatest õigusaktidest. Eelarve koostamisel on rakendatud ühetaolisuse, kõikehõlmava ja võrreldava koostamise printsiipi.

Kohaliku omavalitsuse üksuse finantsjuhtimise seaduse kohaselt on eelarve osad järgmised:

* põhitegevuse tulud,
* põhitegevuse kulud,
* investeerimistegevus,
* finantseerimistegevus,
* likviidsete varade muutus.

Eelarve kulud liigendatakse rahandusministri 11. detsembri 2003. aasta määruse nr 105 „Avaliku sektori finantsarvestuse ja -aruandluse juhend“ lisas 3 toodud tegevusalade koodide järgi. Tegevusala kood kajastab täidetavaid põhifunktsioone.

Seletuskirjas on toodud andmed eelmise aasta, jooksva aasta ning eelseisva aasta tulude ja kulude kohta ning antud ülevaade investeerimis- ja finantseerimistegevuse kohta. Kirjeldatud on Viimsi valla arengukava eelnõus kajastatud eesmärkide täitmise plaani ja selle täitmiseks kavandatavaid tegevusi 2025. aastal. Selgitatud on eelarves ja eelarvestrateegias esinevaid olulisemaid muudatusi.

Viimsi valla 2025. aasta eelarve on koostatud vastaval KOFS § 59 lõikele 10 tekkepõhiselt ehk kõiki majandustehinguid kajastatakse nende toimumise perioodis, sõltumata sellest, millal tehingu ees raha laekub või raha välja makstakse. Tekkepõhine eelarve annab ülevaate, kui palju saab eelarveaastal kulutuste tegemiseks kohustusi võtta, sõltumata kohustuste tasumise ajast. Tekkepõhisele arvestusprintsiibile mindi üle 2019. aastal.

Eelarves kajastuvad sellised sissetulekud ja väljaminekud, mille puhul liigub raha. Raamatupidamislik tehing nagu arvestatud amortisatsioon eelarves ei kajastu, sest põhivara soetus ei sõltu amortisatsioonist. Samuti ei kajastu eelarves ka raamatupidamislik tehing, mis puudutab nõuete mahakandmist.

# Majandusprognoos

Eesti Panga 24. septembril 2024 avaldatud majandusprognoosi kohaselt on majandus taastuma hakanud, kuid see toimub aeglaselt. Selle aasta keskmisena majandus veidi kahaneb, kuid kasvab järgmisel, 2025. aastal ligi 2% ja 2026. aastal 3%. Hinnakasv jääb sel ja kahel järgmisel aastal vahemikku 3,5–4%, sest lühiajaliselt kiirendavad maksutõusud hinnatõusu. Püsivast suurest eelarvepuudujäägist välja tulla on keeruline, kuid korras riigirahandus loob pikaajalisele majanduskasvule parema aluse.

Eesti majandus on võtnud suuna taastumisele. Mitu seni raskustes olnud valdkonda on näidanud paranemise märke, sh nii mõneski töötleva tööstuse harus toodangumaht enam ei kahane. Eesti ekspordi maht on aasta esimesel poolel pisut juba suurenenud. Eesti peamistel eksporditurgudel on oodata olukorra paranemist ning see võimaldab kaupade ja teenuste väljaveo edasist kasvu. Seda toetab omakorda vähenenud kulusurve ja Eesti ettevõtete hinnang, et nende konkurentsivõime on paranenud. Euroopa Keskpank on langetanud baasintressimäärasid, see on leevendanud majandust ning mõju jõuab Eestisse kiiremini kui enamikesse teistesse euroala riikidesse.

Majandusaktiivsuse kasv tuleb aeglane. Välisturgude tõus aitab majanduskasvul tänu ekspordivõimaluste paranemisele hoogu juurde saada, kuid peamiste eksporditurgude ostujõud ei kasva väga kiiresti. Samuti kasvab inimeste reaalne ostujõud Eestis vaoshoitult, sest valitsuskoalitsioon on kokku leppinud tulude täiendava maksustamise ning kaudsete maksude kerkimine tõstab hinnataset. Eratarbimise kulutused moodustavad umbes poole majanduskasvust ja need võivad hakata senisest suuremal määral ka Eestist välja liikuma. Selle põhjuseks on tarbekaupade kõrge hinnatase, mis paneb rohkem tarbijaid kodumaiste kaupluste asemel rahvusvahelisi veebipoode eelistama. Samuti aeglustavad eelseisvate aastate majanduskasvu kavandatavad riiklike kulutuste kärped. Järgmise, 2025. aasta oodatav majanduskasv on ligikaudu 2% ja 2026. aastal kiireneb kasv 3%ni.

Maksutõusude mõjul püsib hinnakasv praegusel tasemel kuni 2026. aastani. Tänavu kallineb tarbijakorv 3,5% ja kahel järgmisel aastal on oodatav hinnatõus umbes sama suur. Ettevõtete võimalused hindu tõsta on küllaltki kitsad, kuigi nad võivad hinnatõusu abil püüda taastada vahepeal vähenenud kasumlikkust. Eesti hinnatase on jõudnud Euroopa Liidu keskmiseni, ent sissetulekute poolest oleme saavutanud kolm neljandikku Euroopa Liidu keskmisest. Kuna ostujõud paraneb üsna aeglaselt, ei ole ka hindade tõstmise tingimused eriti soodsad.

Riigirahanduse korda saamisest sõltub Eesti majanduse pikaajaline väljavaade. Puudujäägi vähendamine esmalt reeglitega lubatud 3% piiresse ning seejärel tasakaalu suunas edasi liikumine aitab vältida võla takistamatut kuhjumist. Eelarvepuudujäägi vähendamise käigus muutub riigi panus majanduskasvu väiksemaks, lühiajaliselt majanduskasv kahaneb ja ka inimeste ostujõud ei parane seetõttu kiiresti. Kuid riigirahanduse korrastamine on hädavajalik ning sellega kaasnev pikaajaline kasu õigustab ka majanduskasvu lühiajalist aeglustumist. Korras riigirahandus toetab Eesti ühiskonna pikaajalist jõukuse kasvu, sest see suurendab meie majanduse kriisikindlust, tõstab riigi usaldusväärsust võlausaldajate ja investorite silmis ning tekitab riigieelarves intressikulude asemel ruumi muudele vajalikele kulutustele.

Eesti Panga majandusprognoosi põhinäitajad:

|  |  |  |  |  |  |
| --- | --- | --- | --- | --- | --- |
|   | **2022** | **2023** | **2024\*** | **2025\*** | **2026\*** |
| Majanduse maht jooksevhindades (mld eurodes) | 36,4 | 38,2 | 39,2 | 41,1 | 43,3 |
| Majanduskasv püsihindades (%) | 0,1% | -3,1% | -0,4% | 1,9% | 3,0% |
| Hinnatõus (%) | 19,4% | 9,2% | 3,5% | 3,9% | 3,6% |
| Töötus (%) | 5,6% | 6,4% | 7,6% | 7,7% | 7,6% |
| Keskmise palga muutus (%) | 11,7% | 11,4% | 6,9% | 5,4% | 5,3% |
| Keskmine brutopalk (eurodes) | 1 645 | 1 832 | 1 959 | 2 064 | 2 173 |
| Eelarvetasakaal (% SKP-st) | -1,0% | -2,6% | -3,2% | -2,9% | -2,0% |
| \*prognoosAllikad: Statistikaamet, Eesti Pank |

# Viimsi valla majanduslik olukord ja finantsnäitajad eelarve koostamiseks

## ****Tööhõive näitajad****

Tööhõive näitajatel on oluline mõju valla eelarvele, kuna füüsilise isiku tulumaks moodustab valla põhitegevuse tuludest enamuse ehk 73,9%.

Viimsi vallas oli 2024. aasta septembri lõpus töötuna registreeritud 655 inimest (2023 septembris 645) ning 9 kuu keskmisena 648 töötut, mis moodustab valla 16-aastasest kuni pensioniealisest tööjõust 4,2%. Viimsi valla töötute arv oli viimati samas suurusjärgus peale 2008-2010 aasta majanduslangust, mil suurim töötute arv registreeriti 2010. aasta märtsis – 711. Peale seda hakkas töötute arv järjepidevalt vähenema ja püsis aastatel 2014-2019 stabiilselt vahemikus 250-350. Töötute arvu väike summaarne tõus neil aastatel oli tingitud eelkõige elanike arvu pidevast kasvust, töötute osakaal tööjõust jäi samale tasemele (2017 2,3%, 2018 2,5%, 2019 2,4%). Sarnaselt 2023. aastale on ka 2024. aastal töötute arv Viimsi vallas kuude lõikes küllaltki stabiilne ja sarnases suurusjärgus – 2023. aasta keskmine töötute arv 644 ja 2024. aasta 9 kuu keskmine 648 registreeritud töötut.

**Joonis 1** Registreeritud töötute arv kuus aastatel 2021-2024\* (2024\* 9 kuu keskmine)

Valla töötute osakaal nii kogu valla elanike kui töövõimeliste elanike arvust on väiksem Eesti ja ka Harju maakonna keskmisest. Kui Eesti keskmine registreeritud töötute osakaal tööjõust oli 2024. aasta septembris 6,8% ja Harju maakonnas 6,5%, siis Viimsi vallas oli vastav näitaja 4,2%.

**Joonis 2** Töötuse määr (%) Viimsi vallas, Harju maakonnas ja Eestis perioodi lõpu seisuga aastatel 2018-2024\* (2024\* septembri lõpu seisuga).

Töötute arvu ja töötuse määra hüppeline suurenemine 2020. aastal oli tingitu COVID-19 pandeemia põhjustatud kriisist, mis mõjutas kõiki majandussektoreid. Käesoleval aastal on töötuse määr Eestis ja Harjumaal hetkel kerges langustrendis – võrreldes aasta algusega on Eesti keskmine töötuse määr langenud 8,0%lt jaanuaris kuni 6,8%ni septembris ja Harjumaa keskmine töötuse määr 7,4%lt jaanuaris kuni 6,5%ni septembris. Viimsi valla töötute arv on püsinud 9 kuu jooksul võrdlemisi stabiilsena (jaanuaris 650 ja septembris 655 töötut). Eesti Panga prognoosi kohaselt suureneb töötus järgmisel aastal Eestis 7,7%ni ja seejärel stabiliseerub. Eeldatavasti järgib samasugust väikest tõusutrendi ka Viimsi töötuse määr, jäädes aga endiselt tunduvalt madalamaks Eesti ja Harju maakonna keskmisest määrast.

## ****Maksumaksjate näitajad****

Viimsi valla maksumaksjate arv on taasiseseisvuse perioodil pidevalt suurenenud. Peamiseks põhjuseks on valla elanike arvu kasv. 2018. aasta maikuu lõpuks ületas Viimsi valla elanike arv 20 000 piiri. Seisuga 01.10.2024 on rahvastikuregistri andmetel vallas registreeritud 22 882 elanikku (seisuga 01.10.2023 – 22 615 elanikku) - elanike arv on aastaga kasvanud 270 elaniku võrra +1,2% (seisuga 01.10.2023 aastane kasv +1,2%, lisandus 279 elanikku). Statistikaameti rahvastikuprognoosi kohaselt asub Viimsi vald rahvastikukasvu piirkonnas ning seetõttu on ka tööealiste osakaal ja maksumaksjate potentsiaal pidevalt kasvanud. Maksumaksjate arvu peamine kasvu allikas on olnud ränne, mille osatähtsus nii elanike kui ühtlasi ka maksumaksjate juurdekasvus on ca 80%. Kuna sisserändajad on peamiselt noored (enim kasvab elanike arv vanusegruppides 0-9 ja 30-45 aastased), siis on sellel oluline mõju ka maksumaksjate arvu kasvule.

**Joonis 3** Keskmine maksumaksjate arv kuus (va pangahoiustelt intressitulu saanud maksumaksjad) aastatel 2015-2024\* (2024\* 8 kuu keskmine).

Maksumaksjate arv ei sisalda pangahoiustelt intressitulu saajaid. Keskmine maksumaksjate arv on 2024. aasta 8 kuu keskmisena kasvanud 196 maksumaksja võrra (2023 kasv aastaga +310, 2022 kasv aastaga +461). Umbes sama dünaamikaga maksumaksjate arvu kasv lähiaastatel tõenäoliselt ka jätkub.

Oluline näitaja on maksumaksjate arvu osakaal elanike arvust – 2024. aasta 8 kuu keskmine maksumaksjate osakaal elanikest oli 48,9%. Selles vahemikus (ca 48-49%) on see püsinud stabiilsena alates 2016. aastast. Võib eeldada, et maksumaksjate osakaal vallas jääb ka järgmiseks aastaks ilmselt analoogsesse suurusjärku või suureneb õige pisut.

## ****Sissetuleku näitajad****

Viimsi valla maksumaksjate keskmine brutosissetulek on jätkuvalt Eesti kohalike omavalitsuste hulgas üks kõrgemaid. 2024. aasta 8 kuu keskmine brutosissetulek oli Viimsi vallas 2614 eurot ületades Eesti 8 kuu keskmist brutosissetulekut (1925 eurot) 35,8% (+689 eurot) ja Harju maakonna 8 kuu keskmist (2118 eurot) 23,4% (+496 eurot).

Kõige kõrgem keskmine brutosissetulek on Harju maakonnas ja Eestis alates 2018. aastast Rae vallas. Esikolmikusse kuuluvad ka Viimsi vald ja Harku vald ning kõigis neis valdades on keskmine brutosissetulek 4 aasta võrdluses kasvanud. Kõige kiirem summaarne palgakasv on Rae vallas – 4 aastaga +579 eurot (+27,8%). Viimsi vallas on 4 aasta kasv +547 eurot (+26,5%) ning Harku vallas +562 eurot (+28,9%).

Tulumaksu laekumist mõjutab tulumaksuseaduse muudatus - alates 01.01.2024 muutusid kohalikule omavalitusele (KOV) tulumaksu eraldamise määr ja tingimused. 2020. aastast kuni 2023. aasta lõpuni laekus kohalikule omavalitsusele tema elanike\* maksustatavast brutotulust (v.a. pensionid, dividendid ja vara müük) 11,96%. 2024. aastal laekub kohaliku omavalitsuse eelarvesse 11,89% residendist füüsilise isiku maksustatavast tulust (v.a. kohustuslik ja täiendav kogumispension, dividendid ja vara võõrandamisest saadud kasu) ning 2,5% residendist füüsilise isiku riiklikust pensionist. Aastatel 2025-2027 suurendatakse järk-järgult residendist füüsilise isiku riiklikult pensionilt eraldatavat tulumaksu 2,5%lt 10,23%le ja vähendades samal ajal järk-järgult muust maksustavast tulust eraldatavat tulumaksu 11,89%lt 10,23%le. Elanike elukohaks kalendriaastal loetakse sama kalendriaasta 1. jaanuari seisuga Maksu- ja Tolliameti peetavasse maksukohuslaste registrisse kantud elukoht.

Viimsi vallas on seisuga 31.08.2024 keskmine pensionisaajate arv kuus 3561. Viimsilase keskmine pension (alates aprillist 2024 ehk peale pensionite indekseerimist / pensioni tõusu) on 884 eurot ning see on Eesti kõrgeim keskmine pension. Eesti keskmine pension (alates aprillist 2024) on 791 eurot. Keskmine pensionitulu kuus on seisuga 31.08.2024 (alates aprillist 2024) Viimsi vallas 3 151 366 eurot.

**Joonis 4** Keskmine brutosissetulek kuus (va pangahoiustelt saadud intressitulu) Viimsi, Rae ja Harku vallas võrdluses Harju maakonna ja Eesti keskmise brutosissetulekuga aastatel 2021-2024\* (2024\* 8 kuu keskmine).

**Joonis 5** Keskmine brutosissetulek kuus (va pangahoiustelt saadud intressitulu) Viimsi vallas aastatel 2017-2024\* (2024\* 8 kuu keskmine).

# Ülevaade Viimsi valla 2025. aasta eelarvest

## ****Olulisemad lähtekohad eelarve koostamisel****

Põhitegevuse tulud suurenevad 2025. aastal võrreldes 2024. aasta eelarvega 5,4% tingituna füüsilise isiku tulumaksu ja maamaksu laekumise ning teenuste müügitulu kasvust. Maamaksu laekumine suureneb 29,3%. Maamaksu laekumise planeerimisel on lähtutud alates 01.01.2025 kehtivama hakkavatest maamaksumääradest ja maksusoodustustest.

Tulud haridusasutuste majandustegevusest kasvavad võrreldes 2024. aasta eelarvega 8,9% tulenevalt lasteaia kohatasu tõusust ning huvikoolide omatulu kasvust.

2025. aasta eelarve tulude prognoosimisel on arvestatud 2024. aasta prognoositavat laekumist 30. septembri seisuga:

* Valla maksumaksjate arvu ja keskmise palgatulu kasvust tulenevalt on planeeritud tulumaksu laekumise kasv võrreldes 2024. aasta kavandatava laekumisega 5,0%, sealhulgas on arvestatud palgatulu kasvuga 3,0%, maksumaksjate lisandumisega 2,0% ning pensionitulult eraldatava tulumaksuga.

Tulumaksu laekumise kavandamisel on aluseks võetud, et alates 2024. aastast muutus kohalikule omavalitusele tulumaksu eraldamise määr. Tulumaksu laekumist mõjutab käesoleval ja järgmistel aastatel tulumaksuseaduse muudatus, millega muudeti alates 01.01.2024 kohalikule omavalitusele (KOV) tulumaksu eraldamise määra ja tingimusi. 2020. aastast kuni 2023. aasta lõpuni laekus kohalikule omavalitsusele tema elanike maksustatavalt brutotulult (v.a. pensionid, dividendid ja vara müük) tasutud füüsilise isiku tulumaksust 11,96%. 2024. aastal eraldatakse kohalikule omavalitsusele 11,89% residendist füüsilise isiku maksustatavalt tulult tasutud tulumaksust (v.a. kohustuslik ja täiendav kogumispension, dividendid ja vara võõrandamisest saadud kasu) ning 2,5% residendist füüsilise isiku riiklikult pensionilt tasutud tulumaksust. 2025. aastal eraldatakse 11,29% füüsilise isiku maksustatavalt tulult tasutud tulumaksust ning 5,5% residendist füüsilise isiku riiklikult pensionilt tasutud tulumaksust.

* 2025. aasta eelarvesse kavandatud riigi toetusfondist eraldatavad toetused on kavandatud 2024. aasta tasemel. Üldhariduskoolide pidamiseks antava toetuse kasvuks planeeritakse 2,2% tulenevalt õpilaste arvu muutusest. Prognoosimisel on arvesse võetud tegelik õpilaste arv ning 2024. aasta toetuse määrad õpilase kohta, lisatasude fondi määraks on arvestatud 20%.

Huvihariduse toetamiseks on 2025. aasta eelarvesse planeeritud 113 670 eurot (sama summa kajastatakse ka kuludes). Huvihariduse täpne toetuse summa kajastatakse eelarves pärast toetusfondist saadava toetuse täpse summa selgumist ning huvihariduse kava kinnitamist. Toimetulekutoetuse maksmiseks kavandatud vahendid kasvavad 12,8%. Sama summa on kajastatud sotsiaalhoolekande kulude eelarves. Kohalike teede hoiu toetus on kavandatud 2024. aasta tasemel (277 125 eurot).

Kõikides valla asutustes on majandamiskulud kavandatud nende kokkuhoiu vajadust silmas pidades. Säästliku majandamise eest vastutab asutuse juht. Investeeringuteks (sh vara soetused, remondid jm) on võimalik vahendeid saada eelkõige kokkuhoidliku majandamisega. 2025. aasta eelarve kulude prognoosimisel on arvestatud järgmist:

* Tööjõu kulude kasvu on kavandatud kokku 3,8%. Sealhulgas arvestamata koosseisu muudatusi on palgafondide kasvuks kavandatud 3,0%.
* Kommunaalkulude kavandamisel on aluseks võetud 2024. aasta prognoositavad tegelikud kulud ning 2025. aasta eelarve kulude kasvu on kavandatud võrreldes 2024. aasta prognoositavate kuludega küttekulude osas 5% ja elektrikulude osas 10%.
* Laenu teenindamise kulude kavandamisel on aluseks võetud laenu intressimarginaal ja Euribor 2,8%.
* Muud majandamiskulud on olulises osas kavandatud eelarvestrateegia ning 2024. aasta tasemel.

Põhitegevuse tulem on aruandeaasta lõpu seisuga positiivne ning moodustab 9,4% põhitegevuse tuludest. Tulem mõjutab tulevaste perioodide investeerimisvõimet ja eelarveid. Investeeringud on kooskõlas kavandatud eelarvestrateegiaga ning investeeringud ja võlakohustused on arvestatud lubatud netovõlakoormuse piires.

2024. aastal ettenähtud, kuid tegemata jäänud kulud, mille katteks kavandatud vahendite kasutamata jääv osa ei ole teada, viiakse 2025. aasta eelarvesse esimese lisaeelarvega 2025. aastal. Eelarve koostamisel on lähtutud volikogu 15.10.2024.aasta määrusest nr 24 „Viimsi valla arengukava ja eelarvestrateegia“.

## Eelarve erinevused eelarvestrateegiaga

Eelarve tulud suurenevad võrreldes eelarvestrateegiaga kokku 4,8%, sh põhitegevuse tulud suurenevad 1,5%. Maksutulud suurenevad tulenevalt 2024. aasta tegelikust tulumaksu laekumise suurenemisest ning maamaksu määrade muutmisest vastavalt volikogu 17. 09 2024. aasta määrusele nr 22.

Kaupade ja teenuste müügitulu on eelarvestrateegia tasemel. Toetusfondist saadavad toetused vähenevad võrreldes eelarvestrateegiaga 0,9%, sh üldhariduskoolide õpetajate tööjõukulude toetus väheneb 251 740 eurot kuna õpetajate palgamäär 2025. aastal ei tõuse. Toimetulekutoetuse maksmiseks kavandatud toetus suureneb 150 000 eurot.

Saadava sihtfinantseeringuna põhivara soetuseks on kavandatud võrreldes eelarvestrateegiaga täiendavaid vahendeid 2 466 637 eurot enam.

Sealhulgas toetused jooksvateks kuludeks suurenevad 482 147 eurot ning põhivara soetuseks saadav toetus 1 984 488 eurot.

Laenuvahendeid kavandatakse 2025. aasta eelarve eelnõus 10 314 770 eurot, ehk 714 770 eurot suurenevad laenuvahendid 2024. aasta kasutamata laenu osas.

Muud tulud on valdavalt eelarvestrateegia piires ja ajakohastatud vastavalt 2024. aasta tegelikele tuludele.

Tulude erinevused on toodud alljärgnevas tabelis.

**Tabel 1** Tulude erinevused 2025. aasta eelarve ja eelarvestrateegia vahel

|  |  |  |  |
| --- | --- | --- | --- |
|   | 2025 eelarve-strateegia  | 2025 eelarve eelnõu | Muutuse summa |
| Maksutulud | 48 446 345 | 49 216 345 | 770 000 |
| Tulud kaupade ja teenuste müügist | 2 230 395 | 2 187 830 | -42 565 |
| Saadud toetused, sh: | 10 676 289 | 11 071 158 | 394 869 |
|  *toetusfond* | *9 300 523* | *9 213 247* | *-87 276* |
|  *tasandusfond* | *689 383* | *689 383* | *0* |
|  *sihtotstarbeline toetus jooksvateks kuludeks* | *126 516* | *608 663* | *482 147* |
|  *muud tegevustoetused* | *559 865* | *559 865* | *0* |
| Muud tulud | 112 750 | 112 750 | 0 |
| Põhivara soetuseks saadav sihtfinantseerimine | 2 121 937 | 4 106 425 | 1 984 488 |
| Tagasilaekuvad laenud | 746 185 | 746 185 | 0 |
| Finantstulud | 265 327 | 271 595 | 6 268 |
| Kohustuste võtmine | 9 600 000 | 10 314 770 | 714 770 |
| Likviidsete varade muutus | 0 | -1 465 000 | -1 465 000  |
| Nõuete ja kohustuste muutus | 1 238 890 | 420 615 | -818 275 |
| **Kokku** | **75 438 115** | **79 912 675** | **4 474 560** |

Võrreldes eelarvestrateegiaga vähenevad tööjõukulud kokku 217 045 eurot. Palgafondide kasv (va koosseisu muudatused) oli kavandatud eelarvestrateegias 4,0%, eelarve eelnõus on 3,0%.

Majandamiskulude kavandamisel on lähtutud olulises osas eelarvestrateegiast ning on ajakohastatud vastavalt 2024. aasta tegelikele kuludele. 2025. aasta eelarves on kommunaalkulud kavandatud 2024. aasta kavandatavate tegelike kulude alusel, mistõttu kulud vähenevad võrreldes 2024. aasta eelarvega.

Laenu teenindamise kulud vähenevad tulenevalt Euribori langusest 200 786 eurot.

**Tabel 2** Kulude erinevused 2025. aasta eelarve ja eelarvestrateegia vahel

|  |  |  |  |  |  |
| --- | --- | --- | --- | --- | --- |
|   | 2025Eelarve-strateegia  | 2025Eelarveeelnõu | Muutuse summa | Valdkonna osakaal kogumuutusest (%) | Valdkonna kulude muutus (%) |
| 01 Üldised valitsemissektori teenused | 15 721 925 | 15 496 213 | -225 714 | -5,0 | -1,4 |
| 03 Avalik kord | 162 215 | 154 995 | -7 220 | -0,2 | -4,5 |
| 04 Majandus | 7 902 843 | 9 422 617 | 1 519 779 | 34,0 | 19,2 |
| 05 Keskkonnakaitse | 1 324 995 | 1 138 610 | -186 385 | -4,2 | -14,1 |
| 06 Elamu- ja Kommunaalmajandus | 2 897 010 | 4 244 661 | 1 347 651 | 30,1 | 46,5 |
| 07 Tervishoid | 9 720 | 9 720 | 0 | 0,0 | 0,0 |
| 08 Vaba aeg ja kultuur | 8 103 422 | 8 568 873 | 465 451 | 10,4 | 5,7 |
| 09 Haridus | 35 451 560 | 35 485 605 | 34 044 | 0,8 | 0,1 |
| 10 Sotsiaalne kaitse | 3 864 425 | 5 391 376 | 1 526 951 | 34,1 | 39,5 |
| **Kokku** | **75 438 115** | **79 912 675** | **4 474 559** | **100,00** | **5,9** |

Võrreldes eelarvestrateegiaga suurenenud investeeringukulud ja lisandunud investeeringuobjektid on toodud alljärgnevas tabelis:

**Tabel 3** Investeerimistegevuse muudatused võrreldes eelarvestrateegiaga

|   | Põhivara soetus (Investeering) | 2025 Eelarvestrateegia | 2025 Eelarve eelnõu |
| --- | --- | --- | --- |
| Kogumaksumus | sh kavandatav toetus põhivara soetamiseks | Kogumaksumus | sh kavandatav toetus põhivara soetamiseks |
| **01** | **Üldised valitsemissektori teenused** | **150 000** | **0** | **150 000** | **0** |
|   | IT tarkvara arendus, serverite soetus | 150 000 | 0 | 150 000 | 0 |
| **04** | **Majandus** | **2 850 000** | **0** | **3 715 181** | **1 181 850** |
|   | Teede ehitus ja remont | 2 800 000 | 0 | 3 665 181 | 1 181 850 |
|  | Ühistranspordikorraldus, liiklusohtlike bussipeatuste rekonstrueerimine | 50 000 | 0 | 50 000 | 0 |
| **05** | **Keskkonnakaitse** | **875 000** | **440 000** | **470 000** | **282 002** |
|  | Life Latest Adapt projekti elluviimine | 0 | 0 | 0 | 282 002 |
|   | Sademeveesüsteemide rekonstrueerimine | 615 000 | 320 000 | 295 000 | 0 |
|   | Matka- ja loodusradade projekteerimine ja ehitus | 30 000 | 0 | 30 000 | 0 |
|  | Interreg Central Baltic, ringmajanduse projekti elluviimine | 150 000 | 120 000 | 0 | 0 |
|   | Avalikus ruumis eriliigilist kogumist võimaldavate mahutite paigaldamine | 80 000 | 0 | 80 000 | 0 |
|   | Ringmajandusjaama projekteerimine ja detailplaneeringu koostamine | 0 | 0 | 65 000 | 0 |
| **06** | **Elamu- ja kommunaalmajandus** | **1 360 000** | **450 000** | **2 759 500** | **1 450 000** |
|   | Tänavavalgustuse rekonstrueerimine | 300 000 | 0 | 300 000 | 0 |
|   | Randade korrashoid | 85 000 | 0 | 83 000 | 0 |
|  | Rohuneeme kalmistu laiendamine | 30 000 | 0 | 30 000 | 0 |
|   | Tammede pargi rajamine | 900 000 | 450 000 | 2 300 000 | 1 450 000 |
|   | Haljakute rajamine rekreatsioonialadeks (kogukonnaaiad) | 45 000 | 0 | 46 500 | 0 |
| **08** | **Vaba aeg, kultuur** | **3 080 000** | **0** | **3 080 000** | **0** |
|  | Küladesse multifunktsionaalsete spordiväljakute rajamine (sh jõulinnakud) | 80 000 | 0 | 80 000 | 0 |
|  | Pumptracki raja projekteerimine | 20 000 | 0 | 20 000 | 0 |
|  | Jalgpallihalli rajamine | 2 375 000 | **0** | 2 800 000 | 0 |
|   | Viimsi staadioni kunstmuru vahetus | 425 000 | 0 | 0 | 0 |
|   | Püünsi Kooli tenniseväljakute rekonstrueerimine | 125 000 | 0 | 125 000 | 0 |
|  | Prangli Rahvamaja hoone parendamine ja remont | 20 000 | 0 | 20 000 | 0 |
|  | Kirikute ja koguduste hoonete parendamine ja remont | 25 000 | 0 | 25 000 | 0 |
|  | Naissaare külastuskeskuse hoone remont | 10 000 | 0 | 10 000 | 0 |
| **09** | **Haridus** | **3 307 360** | **949 935** | **3 394 360** | **949 935** |
|  | MLA hoonete parendamine ja remont | 488 860 | 0 | 488 860 | 0  |
|  | MLA IT tarkvara arendus, seadmete soetus | 137 000 | 0 | 137 000 | 0 |
|   | Püünsi koolihoone katusealuse ja koos sellega noortekeskuse ruumide väljaehitamine | 570 000 | 0 | 570 000 | 0 |
|   | Viimsi Kooli hoone parendamine ja remont  | 625 000 | 0 | 625 000 | 0 |
|   | Viimsi Kooli õuesõppeklassi rajamine | 70 000 | 49 000 | 70 000 | 49 000 |
|  | Haabneeme Kooli hoone parendamine ja remont | 102 000 | 0 | 102 000 | 0 |
|  | Haabneeme kooli juurdeehituse rajamine | 1 250 000 | 900 935 | 1 250 000 | 900 935 |
|   | Randvere Kooli ruumide parendamine ja remont ja söökla laienduse rajamine | 64 500 | 0 | 151 500 | 0 |
| **10** | **Sotsiaalne kaitse** | **0** | **0** | **1 397 410** | **242 640** |
|  | Viimsi erihoolekande hoone rekonstrueerimine | 0 | 0 | 1 397 410 | 242 640 |
|  | **Kokku** | **11 622 360** | **1 839 935** | **14 966 451** | **4 106 427** |

## Eelarve seos arengukavaga

Kohaliku omavalitsuse korralduse seaduse kohaselt on valla arengukava omavalitsusüksuse pika- ja lühiajalise arengu eesmärke määratlev ja nende elluviimise võimalusi kandev dokument, mis tasakaalustatult arvestab majandusliku, sotsiaalse ja kultuurilise keskkonna ning looduskeskkonna arengu pikaajalisi suundumusi ja vajadusi ning on aluseks omavalitsuse eelarve koostamisele, kohustuste võtmisele ja investeeringuprojektide kavandamisele.

Kohaliku omavalitsuse korralduse seadusest ja kohaliku omavalitsuse üksuse finantsjuhtimise seadusest tulenevalt sisaldab arengukava lisana eelarvestrateegiat, mis viib arengukava kooskõlla valla reaalsete rahaliste võimalustega. Valla arengukava uuendamisel töötati põhjalikult läbi valla eelarvestrateegia ja investeerimise prioriteedid. Viimsi valla arengukava muutmine ja eelarve strateegia aastateks 2025-2029 kinnitati volikogu 15.10.2024 määrusega nr 24.

**Tabel 4** Arengukavas kajastatud eesmärkide täitmine 2025. aastal

| Siht/strateegiline eesmärk/tegevussuund | Tegevus | **2025 eelarve eelnõu** |
| --- | --- | --- |
| **SIHT: Terved ja hoitud inimesed ning tugevad ja turvalised kogukonnad** |
| **1.1 Viimsi elukeskkond on tervist toetav ja viimsilaste elustiil tervislik**  |  |
| 1.1.1 Viimsi vald parandab kodulähedaste sportimisvõimaluste kättesaadavust | Mitmekülgsete tervisespordi sündmuste korraldamine valla erinevates piirkondades (sh Rahvaspordisarja jätkumine ja teiste sportlike sündmuste viimine Viimsi eri piirkondadesse) | Pidev tegevus, vajalikud vahendid kavandatud eelarvesse põhitegevuste raames |
| Viimsi Uisuväljaku iga-aastane rajamine (Haabneeme alevik) | omafinantseering | 50 000 |
| saadav sihtfinantseering | 0 |
| Viimsi jalgpalli sisehalli (sh kergejõustiku ala) projekteerimine ja rajamine (alevik, Kannikese tee) | omafinantseering | 2 800 000 |
| saadav sihtfinantseering | 0 |
| **1.2 Iga inimene saab kogu elukaare jooksul temale arenguks ja toimetulekuks vajalikku tuge ja hoolt** |  |
| 1.2.1 Viimsi vald toetab inimeste iseseisvat hakkamasaamist. | Heaoluprofiili tegevuskava elluviimine | Pidev tegevus, vajalikud vahendid kavandatud eelarvesse põhitegevuste raames |
| 1.2.2 Viimsi vald kasvatab kohapeal pakutavate sotsiaalteenuste kättesaadavust | Erivajadusega inimeste keskuse rajamine (Haabneeme alevik) | Vahendid kavandatud 2024. aasta eelarves. Kasutamata jääv osa tuuakse 2025. aasta eelarvesse esimese lisaeelarvega. |
| Ennetusprogrammide laiem kasutuselevõtt Viimsis (lähisuhte vägivald, veeohutus, tuleohutus, riskikäitumine, liiklusohutus, vaimne tervis) | Pidev tegevus, vajalikud vahendid kavandatud eelarvesse põhitegevuste raames |
| **1.3 Viimsis on aktiivne kogukonnaelu** |  |
| 1.3.1 Viimsi vald küsib, kuulab ja arvestab elanike huvidega kodukoha arengu juhtimisel | Heaoluprofiili uuendamine | Vajalikud vahendid kavandatud eelarvesse põhitegevuste raames |
| Kaasava eelarve läbiviimine | omafinantseering | 110 000 |
| saadav sihtfinantseering | 0 |
| Noorte oma eelarve läbiviimine | omafinantseering | 10 000 |
| saadav sihtfinantseering | 0 |
| 1.3.2 Viimsi vald toetab kohalikke ühisüritusi | Kogukonda ühendavate rahva-, ja popkultuuri sündmuste korraldamine ning sündmusi korraldavate partnerite toetamine (n. Rannarahva Festival, Muinastulede öö, Nargenfestival, Viimsi JazzPop, kodukohvikute päev, Lennart Meri mälestuskontsert) | Pidev tegevus, vajalikud vahendid kavandatud eelarvesse põhitegevuste raames |
| 1.3.3 Viimsi vald toetab kogukonna avatust ja sidusust ning eri keele- ja kultuuritaustaga inimeste lõimumist | Valla kommunikatsioonikanalite ligipääsetavuse tagamine (sh mitmekeelsena) | Vajalikud vahendid kavandatud eelarvesse põhitegevuste raames |
| Viimsi visioonipäev kogukonna kaasamiseks | omafinantseering | 10 000 |
| saadav sihtfinantseering | 0 |
| VAAL veebisüsteemis erinevate valla andmestike kättesaadavaks tegemine | Pidev tegevus, vajalikud vahendid kavandatud eelarvesse põhitegevuste raames |
| **1.4 Viimsilased tunnevad ennast kõikjal Viimsis turvaliselt** |  |
| 1.4.1 Viimsi vald parandab ruumi ohutust ja turvalisust | Valgustamata tänavate arvu vähendamine 75-lt 30-ni.  | omafinantseering | 300 000 |
| saadav sihtfinantseering | 0 |
| Saarte merepäästeseltside toetamine hoonete ning erineva inventariga | omafinantseering | 66 000 |
| saadav sihtfinantseering | 0 |
| Taastava õiguse meetme rakendamine kogukonnas | omafinantseering | 5 000 |
| saadav sihtfinantseering | 0 |
| Avaliku ruumi planeerimisel arvestatakse läbivalt põhimõttega: kuritegevuse ennetamine ehitatud keskkonna kujundamise kaudu (CPTED) | Pidev tegevus, vajalikud vahendid kavandatud eelarvesse põhitegevuste raames |
| Kergliiklusteede rajamisel arvestame läbivalt kvaliteetse ruumi aluspõhimõtetega | Pidev tegevus, vajalikud vahendid kavandatud eelarvesse põhitegevuste raames |
| **SIHT: Looduse ja ehitatud keskkonna kooskõla** |
| **2.1 Viimsi looduskeskkond on hoitud ja looduspärand väärtustatud** |  |
| 2.1.1 Viimsi vald kaitseb rohevõrgustike sidusust ja  liigirikkust ning ökosüsteemide toimimist | Leppneeme-Tammneeme ja Krillimäe maastikukaitsealadele matkaradade rajamine | omafinantseering | 12 000 |
| saadav sihtfinantseering | 0 |
| Viimsi keskosa ja Krillimäe maastikukaitsealadele matkaradade rajamine | omafinantseering | 30 000 |
| saadav sihtfinantseering | 0 |
| Meetmete rakendamine merekeskkonna seisundi halvenemise vältimiseks ja reostusriskide vähendamiseks, merereostusõnnetusele reageerimise suutlikkuse tõstmine | Pidev tegevus, vajalikud vahendid kavandatud eelarvesse põhitegevuste raames |
| Loodus- ja kultuurimälestiste heakorrastamine, elukeskkonda risustavate lagunenud hoonete lammutamine ja avaliku ruumi heakorrastamine | Pidev tegevus, vajalikud vahendid kavandatud eelarvesse põhitegevuste raames |
| 2.1.2 Viimsi vald kaitseb põhjavett ja tagab olmevee kättesaadavuse | Äigrumäe veehaarde uuringu- ja projekteerimistööd | Vajalikud vahendid kavandatud eelarvesse põhitegevuste raames |
| Kogukonna keskkonnateadlikkuse suurendamine ja loodust säästvamale käitumisele suunamine | Pidev tegevus, vajalikud vahendid kavandatud eelarvesse põhitegevuste raames |
| **2.2 Viimsi avalik ruum on elav ja kutsuv – viimsilased veedavad sageli koos aega vabas õhus ja avalikes hoonetes** |  |
| 2.2.2 Viimsi vald kujundab atraktiivset avalikku ruumi | Kogukonnaaedade rajamine (igal aastal vähemalt üks) kuni Viimsis on 6 kogukonnaaeda | omafinantseering | 46 500 |
| saadav sihtfinantseering | 0 |
| Sademeveel baseeruva purskkaevude väljaku rajamine (Haabneeme alevik) | Vahendid kavandatud 2024. aasta eelarves. Kasutamata jääv osa tuuakse 2025. aasta eelarvesse esimese lisaeelarvega. |
| Tammede pargi rajamine koos erinevate õppealade ja kogukonna haljastutega | omafinantseering | 850 000 |
| saadav sihtfinantseering | 1 450 000 |
| **2.3 Viimsi on merele avatud** |  |
| 2.3.1 Viimsi vald soodustab rannaäärseid tegevusi ning kujundab ja hooldab avalikus kasutuses olevaid rannaalasid | Naissaare avaliku supluskoha rajamine | omafinantseering | 83 000 |
| saadav sihtfinantseering | 0 |
| **SIHT: Jätkusuutlik elukorraldus** |
| **3.1 Viimsi on kliimaneutraalne**  |  |
| 3.1.1 Viimsi vald kujundab jätkusuutlikud ja targad transpordi-, ja energiasüsteemid | Viimsi valla transpordi- ja liikuvuskorralduse arengukava (TRAK) uuendamine | omafinantseering | 12 969 |
| saadav sihtfinantseering | 51 876 |
| Valla avalike hoonete energiatõhusamaks muutmine (sh MLA Viimsi Lasteaiad hoonete ja kooli hoonete parendus) | omafinantseering | 1 887 360 |
| saadav sihtfinantseering | 0 |
| 3.1.2 Viimsi vald soosib ringsete lahenduste teket | Elanike toetamine sademevee taaskasutuslahenduste kasutuselevõtmiseks | Vajalikud vahendid kavandatud eelarvesse põhitegevuste raames |
| Avalikus ruumis jäätmete eriliigilist kogumist võimaldavate mahutite paigaldamine | omafinantseering | 80 000 |
| saadav sihtfinantseering | 0 |
| Ringmajanduskeskuse ehitamise I etapp | omafinantseeringsaadav sihtfinantseering | 65 000 |
| 0 |
| Pakendipunktide hõlmamine korraldatud jäätmeveo hulka | Vajalikud vahendid kavandatud eelarvesse põhitegevuste raames |
| **3.2 Elu- ja töökohtade ning vaba aja taristu vahel on tasakaal ning head ühendused** |  |
| 3.2.1 Viimsi vald korraldab ühistransporti elanike ootusele vastavalt | Erinevatest piirkondadest paremate ühendusvõimaluste tagamiseks siseliinide arvu suurendamine 13-ni | Vajalikud vahendid kavandatud eelarvesse põhitegevuste raames |
| 3.2.2 Viimsi vald kujundab mitmekesist liikuvuskeskkonda | Kannikese tee jalgratta- ja jalgtee rajamine ning Kannikese tee rekonstrueerimine ja Nelgi põik teega ühendamine, sidumaks Vehema ja Nelgi kergteed jalgpalli sisehalliga. | Vajalikud vahendid kavandatud eelarvesse jalgpallihalli ehituskulude hulgas.  |
| Muuga tee jalgratta- ja jalgtee ehitus kuni Maardu linnani koos bussipeatuste ja busside ooteala rajamisega | omafinantseering | 219 600 |
| saadav sihtfinantseering | 512 400 |
| Mereranna tee jalgtee rekonstrueerimine jalgratta- ja jalgteeks ning sõidutee ja parkimisala rekonstrueerimine koos haljasalade ja ülekäiguradade loomisega (lõigul Randvere tee kuni Heldri tee) | omafinantseering | 200 000 |
| saadav sihtfinantseering | 0 |
| Nurme tee jalgratta- ja jalgtee ehitus koos sõidutee ja teetaristu rekonstrueerimisega (lõigul Rohuneeme tee kuni Nurme põik) | omafinantseering | 400 000 |
| saadav sihtfinantseering | 0 |
| Liikuvusuuringu läbiviimine ning transpordi ja liikuvuskorralduse arengukava (TRAK) uuendamine | Vajalikud vahendid kavandatud eelarvesse põhitegevuste raames |
| Nelgi tee jalgratta- ja jalgtee ehitus ja jalgtee rekonstrueerimine koos sõidutee rekonstrueerimisega ning bussipeatuste ehitamisega (lõigul Aiandi tee kuni Tulbi tee) | omafinantseering | 950 000 |
| saadav sihtfinantseering | 229 450 |
| Pärnamäe tee ja Lubja tee remont | omafinantseering | 160 000 |
| saadav sihtfinantseering | 0 |
| Viimsi valla teedevõrgu arengukava (TEAK) ning transpordi ja liikuvuskorralduse arengukava (TRAK) tegevuskavade elluviimine | Pidev tegevus, vajalikud vahendid kavandatud eelarvesse põhitegevuste raames |
| 3.2.3 Viimsi vald soodustab planeeringutega mitmekülgse elukeskkonna tekkimist | Planeeringumenetlustes e-menetluste rakendamine ja VAAL süsteemi riikliku planeeringute andmekogu PLANK liidestamine ning planeeringute digitaliseerimine | omafinantseering | 5 000 |
| saadav sihtfinantseering | 0 |
| Viimsi valla haldusterritooriumi uue üldplaneeringu koostamine (vastu võtmine 2025) ja kehtestamine | omafinantseering | 253 880 |
| saadav sihtfinantseering | 0 |
| Erinevate avalike alade ja hoonete detailplaneeringute koostamine ja rajamiseks eelduste loomine: Jalgpalli sisehall, Haabneeme ranna vaba-aja ala ning Miiduranna park, sisejääväljak ning sportlinnak, Äigrumäe park ja kogukonnaaed, Leppneeme ja Kelnase sadamate laiendused | omafinantseering | 45 000 |
| saadav sihtfinantseering | 0 |
| **SIHT: Mitmekülgsed õppimis- ja arenguvõimalused** |
| **4.1 Viimsilased saavad end harida ja arendada terve elukaare vältel** |  |
| 4.1.1 Viimsi vald loob eeldused igaühe isiklikuks arenguks mitmekülgses õpikeskkonnas | Pärnamäe lasteaia rajamine | Vahendid kavandatud 2024. aasta eelarves. Kasutamata jääv osa tuuakse 2025. aasta eelarvesse esimese lisaeelarvega. |
| Haabneeme kooli juurdeehitus | omafinantseering | 349 065 |
| saadav sihtfinantseering | 900 935 |
| Vanemlust toetavate tegevuste kättesaadavuse suurendamine kogukonnas: Imelised aastad, lapsevanemate kool, loengusarjad, Gordoni perekool.  | Pidev tegevus, vajalikud vahendid kavandatud eelarvesse põhitegevuste raames |
| Islandi ennetusmudeli rakendamine abivajava lapse varajaseks märkamiseks | Vajalikud vahendid kavandatud eelarvesse põhitegevuste raames |
| Formaalse ja mitteformaalse hariduse lõimingu tegevuskava väljatöötamine, mille tulemusel saab õppuri eelkõige huvihariduses omandatud teadmisi ja oskuseid arvestada Viimsi valla üldhariduskoolis toimuva aine hindamises. | Vajalikud vahendid kavandatud eelarvesse põhitegevuste raames |
| Tervisliku eluviisi propageerimine ja seda toetavad tegevused, mis on seotud liikumise ja tervisliku toitumisega. Kõigi haridusasutuste ja noortekeskuse aktiivne osalemine erinevates programmides (Liikumapanev kool, School Food 4 Change, Erasmus+  jt programmid) | Vajalikud vahendid kavandatud eelarvesse põhitegevuste raames |
| Aktiivsetele noortele osalusvõimaluste pakkumine (sh digilahendused) ning NEET noortele tegevuste ja programmide pakkumine | Pidev tegevus, vajalikud vahendid kavandatud eelarvesse põhitegevuste raames |
| Koolide omanäoliste õppekavade kujundamine   | Pidev tegevus, vajalikud vahendid kavandatud eelarvesse põhitegevuste raames |
| Digiõppe ja digikooli platvormi arendamine (hallatavate asutuste Viimsi digikooli platvormiga ühinemine võimaldamaks haridusasutustel ja noortekeskusel sellest osa saada ja panustada õppetegevuse paremaks korraldamiseks) | Pidev tegevus, vajalikud vahendid kavandatud eelarvesse põhitegevuste raames |
| Muukeelse õpilase toetamine (õpilase vajadusest ja eripärast lähtuva õppekava koostamine, personaalne õpitee) | Pidev tegevus, vajalikud vahendid kavandatud eelarvesse põhitegevuste raames |
| Kiusamise ennetamise meetmete laiaulatuslik rakendamine ja elluviimine koolides. | Pidev tegevus, vajalikud vahendid kavandatud eelarvesse põhitegevuste raames |
| 4.1.2 Viimsi vald soodustab haridustöötajate igakülgset enesearengut ning innovaatiliste õppemeetodite katsetamist ja rakendamist | Koostöö soodustamine avalik-õiguslike ülikoolidega õpetajate enesearengu toetamisel  | Pidev tegevus, vajalikud vahendid kavandatud eelarvesse põhitegevuste raames |
| 4.1.3 Viimsi vald aitab luua täiendavaid õppevõimalusi pärast põhihariduse omandamist (kutse-, huvi-, kesk- ja kõrgharidus) | Innovaatiliste õppemeetodite rakendamine – iga lapse tugevuste märkamine ja arengu suunamine | Pidev tegevus, vajalikud vahendid kavandatud eelarvesse põhitegevuste raames |
| **4.2 Kultuuri- ja vaba aja sündmuste valik rahuldab kõiki sihtgruppe** |  |
| 4.2.1 Viimsi vald loob võimalused kõigi aktiivseks osalemiseks kultuurielus | Viimsi Artiumi programmis kultuuriliste vaba aja veetmise võimaluste pakkumine kõikidele eagruppidele lastest eakateni | omafinantseering | 795 000 |
| saadav sihtfinantseering | 0 |
| Naissaare keskusehoone ja loodusõppe kontseptsiooni väljatöötamine koostöös Rannarahva Muuseumiga | Vajalikud vahendid kavandatud eelarvesse põhitegevuste raames |
| Kasutajasõbraliku kultuuri- ja spordisündmuste kalendri loomine koos uue valla kodulehe valmimisega | Vajalikud vahendid kavandatud eelarvesse põhitegevuste raames |
| **SIHT: Tarkuse-, loovuse- ja innovatsioonikeskus** |
| **5.1 Viimsi vald on uuenduste eestvedaja ja tippspetsialistide tõmbekeskus**  |  |
| 5.1.1 Viimsi vald osaleb partnerina teadus- ja arendustegevuses ning rakendab kaasaegseid valitsemismudeleid | Avalike teenuste kasutajakeskse disaini ulatuslikum rakendamine | Vajalikud vahendid kavandatud eelarvesse põhitegevuste raames |
| Kasutusele võetakse erinevad tehisintellekti ja masinõppe võimalused teenuste ja taristu arendamiseks | Vajalikud vahendid kavandatud eelarvesse põhitegevuste raames |
| Iseteeninduskeskkonna arendamine | Pidev tegevus, vajalikud vahendid kavandatud eelarvesse põhitegevuste raames |
| Viimsi vald osaleb rahvusvahelistes projektides uute teadmiste ja lahenduste hankimiseks | Pidev tegevus, vajalikud vahendid kavandatud eelarvesse põhitegevuste raames |
| Strateegiaruumi projekti elluviimine, millega luuakse süsteem andmete kasutamiseks paremini läbimõeldud otsusteks ja juhtimise tõhustamiseks | Vajalikud vahendid kavandatud eelarvesse põhitegevuste raames |
| 5.1.2 Viimsi vald märkab, tunnustab ja toetab ettevõtluse arengut | Viimsi ettevõtlusmess 2025 korraldamine | omafinantseering | 8 000 |
| saadav sihtfinantseering | 0 |
| Ettevõtluspäeva korraldamine | omafinantseering | 12 000 |
| saadav sihtfinantseering | 0 |
| **5.2 Viimsist võrsub üle Eesti tuntud ja lisandväärtust loov kultuur** |  |
| 5.2.1 Viimsi vald aitab Viimsi Artiumil  kujuneda üleriigiliselt tuntud kultuuri ja loomemajandusega tegelevaks keskuseks | Kultuuri arengukava koostamine (kätkeb endast ka Viimsi Artiumiga seotud tegevusplaani ja visiooni ning erinevate valdkondade mõttekodasid loomemajanduse elavdamiseks Viimsi vallas) | Vajalikud vahendid kavandatud eelarvesse põhitegevuste raames |
| Viimsi Artiumi juures loomeinkubaatori käivitamine | omafinantseering | 10 000 |
| saadav sihtfinantseering | 0 |
| 5.2.2 Viimsi vald toetab kultuuripärandi elamist ja uut hingamist | Prangli Laurentsiuse kabeli restaureerimistööd | omafinantseering | 25 000 |
| saadav sihtfinantseering | 0 |
| Meremuuseumi idee toetamine Naissaare kitsarööpmelise raudtee rekonstrueerimiseks | Pidev tegevus, vajalikud vahendid kavandatud eelarvesse põhitegevuste raames |
| **5.3 Ettevõtluspiirkonnad on välja arendatud** |  |
| 5.3.1 Viimsi vald soodustab viimsilaste elu- ja ettevõtluskeskkonda rikastavat ettevõtlust | Praktikakohtade vahendamine Viimsi ettevõtjate ja õppijate vahel | Pidev tegevus, vajalikud vahendid kavandatud eelarvesse põhitegevuste raames |
| Ettevõtlust toetava avalike andmete jagamise keskkonna rakendamine | Vajalikud vahendid kavandatud eelarvesse põhitegevuste raames |
| 5.3.2 Viimsi vald toetab ettevõtliku hoiaku kujunemist juba koolieas ja selle püsimist terve elukaare vältel | Viimsi Noortekeskuse tegevustesse kaasatakse süsteemselt 15+ noori | Pidev tegevus, vajalikud vahendid kavandatud eelarvesse põhitegevuste raames |
| Ettevõtlust soodustavate planeeringute prioriteetne menetlemine  | Pidev tegevus, vajalikud vahendid kavandatud eelarvesse põhitegevuste raames |
| Hõbemajanduse soodustamine: kogukonnas on kättesaadavad 60+ vanuses inimestele võimalused eneseteostuseks nii huvitegevuses kui ka majandustegevuses.  | Pidev tegevus, vajalikud vahendid kavandatud eelarvesse põhitegevuste raames |

## Viimsi valla 2025. aasta eelarve

Viimsi valla 2025. aasta eelarve maht on 79 912 675 eurot. Põhitegevuse tulude maht on 2025. aastal 62 588 080 eurot ning põhitegevuse kulude maht on 56 695 496 eurot. Põhivara soetuseks on kavandatud 14 966 451 eurot, millest 4 106 427 eurot kaetakse saadud toetustega. Põhivarade soetusteks antakse toetusi 121 000 eurot. Põhivara soetuseks võetud laenude intressikulud moodustavad 1 574 970 eurot.

Kohaliku omavalitsuse korralduse seaduse § 6 sätestab kohaliku omavalitsuse ülesandeks korraldada vallas:

* sotsiaalabi ja sotsiaalteenuste osutamist;
* noorsootööd;
* elamu- ja kommunaalmajandust, veevarustust ja kanalisatsiooni;
* heakorda, jäätmehooldust;
* ruumilist planeerimist;
* teede ja tänavate korrashoidu;
* ühistransporti;
* valla asutuste ülalpidamist.

**Tabel 5** Viimsi valla 2023.–2025. aasta eelarve

|  | 2023Eelarve täitmine | 2024 | 2025Eelarve eelnõu |
| --- | --- | --- | --- |
| Eelarve | Eelarve täitmine seisuga 30.09 |
| **Põhitegevuse tulud** | **56 943 745** | **59 404 593** | **44 905 512** | **62 588 080** |
| Maksutulud | 42 807 068 | 46 388 650 | 34 147 935 | 49 216 345 |
| Tulud kaupade ja teenuste müügist | 1 819 281 | 1 889 207 | 1 497 476 | 2 187 830 |
| Saadud toetused  | 12 172 946 | 10 880 585 | 9 171 792 | 11 071 155 |
| Muud tulud | 144 450 | 246 150 | 88 310 | 112 750 |
| **Põhitegevuse kulud** | **51 484 088** | **54 843 306** | **37 525 320** | **56 695 496** |
| Antavad toetused tegevuskuludeks | 6 861 741 | 7 031 702 | 5 188 716 | 7 845 111 |
| Muud tegevuskulud | 44 622 347 | 47 811 604 | 32 336 604 | 48 850 385 |
| **Investeerimistegevus** | **-6 090 016** | **-18 573 575** | **-6 043 956** | **-11 538 214** |
| Põhivara müük (+) | 1 912 | 0 | 0 | 0 |
| Põhivara soetus (-) | -4 721 454 | -17 339 429 | -4 148 209 | -12 166 451 |
| Põhivara soetuseks saadav sihtfinantseerimine (+) | 260 750 | 4 390 596 | 121 272 | 4 106 427 |
| Põhivara soetuseks antav sihtfinantseerimine (-) | -176 432 | -301 380 | -24 672 | -121 000 |
| Osaluste soetus (-) | -1 257 334 | -4 596 422 | -1 833 899 | -2 800 000 |
| Tagasilaekuvad laenud (+) | 696 183 | 696 185 | 555 471 | 746 185 |
| Antavad laenud (-) | -100 000 | 0 | 0 | 0 |
| Finantstulud (+) | 304 552 | 279 395 | 217 527 | 271 595 |
| Finantskulud (-) | -1 098 192 | -1 702 520 | -931 446 | -1 574 970 |
| **Finantseerimistegevus** | **-253 376** | **10 477 255** | **-1 285 139** | **3 760 015** |
| Kohustuste võtmine | 4 330 000 | 15 450 000 | 2 500 000 | 10 314 770 |
| Kohustuste tasumine | -4 583 376 | -4 972 745 | -3 785 139 | -6 554 755 |
| **Likviidsete varade muutus** | **492 218** | **-3 153 037** | **-960 036** | **-1 465 000** |
| **Nõuete ja kohustuste muutus** | **1 375 953** | **382 000** | **-1 011 133** | **420 615** |

# Põhitegevuse tulud

Kohaliku omavalitsuse üksuse finantsjuhtimise seaduse kohaselt planeeritakse põhitegevuse tulude eelarveosasse maksutulud, tulud kaupade ja teenuste müügist, saadavad toetused ja muud tegevustulud. Selles eelarveosas ei kajastata põhivara soetuseks saadavat sihtfinantseerimist, tulu põhivara, osaluste ning muude aktsiate ja osade müügist ning finantstulusid.

Põhitegevuse tuludes on arvestatud riigieelarvelise toetus- ja tasandusfondi eraldisi: haridustoetust, kohalike teede hoiu toetust, mitmesuguseid sotsiaaltoetusi, väikesaarte toetust jne.

Kuna eelarve koostamise ajaks ei ole veel lõplikult kinnitatud 2025. aasta riikliku toetus- ja tasandusfondi eraldiste jaotust, siis on need toetused, väljaarvatud üldhariduskoolide pidamiseks antav tööjõukulude toetus, kavandatud 2025. aasta eelarvesse lähtudes 2024. aasta tasemest ja kavandatavatest seadusemuudatustest ning korrigeeritakse õigesse suurusjärku lisaeelarvega peale eraldiste tegeliku mahu kinnitamist Vabariigi Valitsuse poolt.

2025. aastaks on planeeritud eelarvetulusid 62 588 080 eurot. Põhitegevuse tulud suurenevad võrreldes 2024. aasta eelarvega 3 183 487 eurot ehk 5,4%. Kokkuvõte tulugruppide lõikes on esitatud järgnevas tabelis:

**Tabel 6** Põhitegevuse tulud 2023–2025

|  |  |  |  |  |
| --- | --- | --- | --- | --- |
|  | 2023eelarve täitmine | 2024 | 2025Eelarve eelnõu | Muutus (%) |
| Eelarve | Eelarve täitmine seisuga 30.09 |
| Maksutulud | 42 807 068 | 46 388 650 | 34 147 935 | 49 216 345 | 6,1 |
| Tulud kaupade ja teenuste müügist | 1 819 281 | 1 889 207 | 1 497 476 | 2 187 830 | 15,8 |
| Saadud toetused, sh | 12 172 946 | 10 880 585 | 9 171 792 | 11 071 155 | 1,8 |
| *sihtotstarbelised jooksvateks kuludeks* | *2 153 296* | *980 688* | *1 253 286* | *608 660* | *-37,9* |
| *toetusfondist saadavad toetused* | *9 301 892* | *8 988 024* | *7 621 385* | *9 213 245* | *2,5* |
| *tasandusfondist saadavad toetused* | *126 098* | *224 438* | *179 551* | *689 385* | *207,2* |
| *muud tegevustoetused* | *591 660* | *677 435* | *117 570* | *559 865* | *-17,4* |
| Muud tulud | 144 450 | 246 150 | 88 310 | 112 750 | -54,2 |
| **Kokku** | **56 943 745** | **59 404 593** | **44 905 512** | **62 588 080** | **5,4** |

**Joonis 6** Põhitegevuse tulude osakaalud 2025. aasta eelarves

## Maksutulud

Valla eelarvesse laekuvad füüsilise isiku tulumaks, maamaks, teede ja tänavate sulgemise maks ja reklaamimaks. Tulumaks moodustab maksutuludest 94,0% ning kogu põhitegevuse tuludest 73,9%. Maksutulude prognoosimisel on lähtutud 2024. aasta üheksa kuu tegelikust laekumisest ja kavandatavatest seadusemuudatustest.

**Joonis 7** Maksutulude osakaalud 2025. aasta eelarves

**Üksikisiku tulumaks**

Tulumaks laekub tulumaksuseaduse alusel. Maksu arvestab ja kogub Maksu- ja Tolliamet. Füüsilise isiku maksustavast tulust laekus maksumaksja elukohajärgsele kohalikule omavalitsusele (KOV) alates 2020. aastast kuni 2023. aastani 11,96%. Alates 01.01.2024 muutusid KOV-le tulumaksu eraldamise määr ja tingimused. 2024. aastal laekub KOV eelarvesse 11,89% residendist füüsilise isiku maksustatavast tulust (välja arvatud kohustuslik ja täiendav kogumispension, dividendid ja vara võõrandamisest saadud kasu) ning 2,5% residendist füüsilise isiku riiklikust pensionist. Aastatel 2025-2027 suurendatakse järk-järgult residendist füüsilise isiku riiklikult pensionilt eraldatavat tulumaksu 2,5%lt 10,23%le ja vähendatakse samal ajal järk-järgult muust maksustavast tulust eraldatavat tulumaksu 11,89%lt 10,23%le. Maksumaksja elukohaks kalendriaastal loetakse sama kalendriaasta 1. jaanuari seisuga Maksu- ja Tolliameti peetavasse maksukohuslaste registrisse kantud elukohta.

Tulumaksu laekumine on kavandatud mahus 46 256 345 eurot. Üksikisiku tulumaksu laekumist aastate lõikes iseloomustavad alljärgnevad tabel ja joonis.

**Tabel 7** Tulumaksu laekumine 2019-2025

|  |  |  |  |
| --- | --- | --- | --- |
| Aasta | Laekumine | Kasv (%) | Tulumaksu eraldise koefitsient (%) |
| Maksustatavast tulust | Riiklikust pensionist |
| 2019 | 27 686 820 | 12,1 | 11,93 | 0 |
| 2020 | 28 562 864 | 3,2 | 11,96 | 0 |
| 2021 | 31 223 996 | 9,3 | 11,96 | 0 |
| 2022 | 36 034 515 | 15,4 | 11,96 | 0 |
| 2023 | 40 207 074 | 11,6 | 11,96 | 0 |
| 2024\* | 44 115 000 | 9,7 | 11,89 | 2,5 |
| 2025\*\* | 46 256 345 | 4,9 | 11,29 | 5,5 |

\* eeldatav laekumine

\*\*kavandatav laekumine

Tulumaksu arvestamise aluseks on maksumaksja kuu brutosissetulek ja riiklik pension. Viimsi valla maksumaksjate brutosissetulek (va pangahoiustelt saadud intressitulu) on Eesti valdades, linnades üks kõrgemaid ja oli 2024. aastal (jaanuar-august) keskmiselt 2614 eurot kuus (2023. aastal keskmine brutosissetulek 2474 eurot kuus).

Viimsi vallas on seisuga 31.08.2024 keskmine pensionisaajate arv kuus 3561. Viimsilase keskmine pension (alates aprillist 2024 ehk peale pensionite indekseerimist / pensioni tõusu) on 884 eurot ning see on kohalike omavalitsuste hulgas Eesti kõrgeim keskmine pension. Eesti keskmine pension (alates aprillist 2024) on 791 eurot. Keskmine pensionitulu kuus on seisuga 31.08.2024 (alates aprillist 2024) Viimsi vallas 3 151 366 eurot.

**Joonis 8** Tulumaksu laekumine 2019-2025\*\* (2024\* eeldatav täitmine; 2025\*\* eelarve).

**Joonis 9** Tulumaksu laekumise kasv võrreldes eelneva perioodiga 2019-2025\*\* (2024\* eeldatav täitmine; 2025\*\* eelarve).

**Maamaks**

Maamaksu laekumiseks on kavandatud 2 850 000 eurot.

Maamaks on riiklik maks, millega maksustatakse kogu maa (v.a maa, millel on majandustegevus keelatud) ning mis laekub kohaliku omavalitsuse eelarvesse. Maamaksu tulu sõltub maa väärtusest ehk maksustamishinnast, mille arvutab Maa-amet. Maamaks arvutatakse maa maksustamishinnast vastavalt rahandusministri 16.10.2014 määrusele nr 38 „Maamaksu arvutamise ja tasumise ning maksusoodustuse taotlemise kord”, arvestades kohaliku omavalitsuse kehtestatud maamaksumäärasid.

Maamaksuseaduse alusel võib kohalik omavalitsus kehtestada alates 2025. aastast järgmised maamaksumäärad:

1. elamumaale ja maatulundusmaa õuemaa kõlvikule 0,1–1,0% maa maksustamishinnast aastas;
2. ülejäänud maatulundusmaale 0,1–0,5% maa maksustamishinnast aastas;
3. ülejäänud sihtotstarvetega maale 0,1–2,0% maa maksustamishinnast aastas.

2022. aasta sügisel korraldas Maa-amet maade ümberhindamise ning selle tulemused hakkasid kehtima alates 2024. aastast. Maamaksule avalduva maade väärtuse ümberhindamise mõju leevendamiseks vähendati maksimaalseid maamaksumäärasid ning alates 2025. aastast on need vahemikus 0,1 – 2,0%. Lisaks rakendub maamaksule 2025. aastast kaitsemehhanism ehk maamaksu aastase tõusu piirmäär 50% või 20 eurot. Järgnevatel aastatel suureneb maamaks järk-järgult, kuni jõuab maa maksustamishinnast ja maamaksumäärast lähtuva maamaksusummani.

Maamaksu laekumine sõltub vallavolikogu poolt kinnitatud maamaksumäärast. Kuni 2024. aasta lõpuni kehtivad Viimsi vallas järgmised maamaksumäärad:

* elamumaale ja maatulundusmaa õuemaa kõlvikule 0,5% maa maksustamishinnast aastas;
* ülejäänud maatulundusmaale 0,5% maa maksustamishinnast aastas;
* ülejäänud sihtotstarvetega maale 1,0% maa maksustamishinnast aastas.

Alates 01.01.2025 tõuseb Viimsi vallas muu maa (v.a elamumaa, maatulundusmaa ja maatulundusmaa õuemaa kõlviku) sihtotstarbega maaüksuste maamaksumäär seniselt 1%-lt 1,5%-le (Viimsi Vallavolikogu 17.09.2024 määrus nr 22).

Määrusega ei muudeta koduomanike maksusoodustusi ehk jätkuvalt on koduomanikud vabastatud maamaksu tasumisest elamumaa või maatulundusmaa õuemaa kõlviku osas tiheasustusega aladel kuni 1500 m2 ja hajaasustusega aladel kuni 2 ha ulatuses. Samuti jääb kehtima 2024. aastast laiendatud liitsihtotstarbega maadel elavate koduomanike maksusoodustus, mis tähendab, et maamaksust vabastatakse lisaks elamumaa sihtotstarbele ka nende maade ülejäänud sihtotstarvete osad.

Maamaksu laekumise vähenemine 2024. aastal võrreldes varasemate aastatega oli tingitud nii uuest maa väärtuse hindamise metoodikast (turupõhise väärtuse arvestamine varasema hinnatsooni väärtuse asemel), seadusega vähendatud maksumäärade maksimumsuurusest (1% varasema 2,5% asemel), kui maamaksu aastasest kasvupiirangust (10% või 5 eurot aastas). Seetõttu väheneb 2024. aasta maamaksu laekumine võrreldes 2023. aasta laekumisega hoolimata maksimaalsete lubatud maksumäärade rakendamisest 2024. aastal. Edasine maksutulu laekumine sõltub riiklikust maamaksu regulatsioonist, sh 2026. aastast rakenduvatest muudatustest maamaksu aastase kasvu piirmäära ja koduomaniku soodustuse määramisel.

**Tabel 8** Maamaksu laekumine 2019-2025

| Aasta | Laekumine | Kasv (%) |
| --- | --- | --- |
| 2019 | 2 521 004 | 0,2 |
| 2020 | 2 483 732 | -1,5 |
| 2021 | 2 530 089 | 1,9 |
| 2022 | 2 516 584 | -0,5 |
| 2023 | 2 529 256 | 0,5 |
| 2024\* | 2 205 000 | -12,8 |
| 2025\*\* | 2 850 000 | 29,3 |

\*eeldatav laekumine

\*\*kavandatav laekumine

**Reklaamimaks ja teede sulgemise maks**

Viimsi valla kohalikud maksud on reklaamimaks ning teede ja tänavate sulgemise maks.

Reklaamimaksu reguleerib Viimsi Vallavolikogu 29.08.2017 määrus nr 12 „Viimsi valla reklaamimäärus“, mis jõustus 01.01.2018. Vallavalitsuse 14.09.2022 korraldusega nr 369 kehtestati infolehe Viimsi Teataja reklaami avaldamise põhimõtted ja reklaami hinnakiri, mis jõustus alates 01.11.2022. Välireklaamiloa väljaandmise otsustab ehitus- ja kommunaalosakond ja loa saamiseks tuleb esitada vormikohane taotlus – reklaamimaksu deklaratsioon. Reklaamiloaga antakse nõusolek paigaldada välireklaam tähtajaga kuni üks aasta.

**Tabel 9** Reklaamimaksu laekumine 2019-2025

| Aasta | Laekumine | Kasv (%) |
| --- | --- | --- |
| 2018 | 71 802 | 31,8 |
| 2019 | 62 741 | -12,6 |
| 2020 | 52 071 | -17,0 |
| 2021 | 50 140 | -3,7 |
| 2022 | 49 845 | -0,6 |
| 2023 | 64 614 | 29,6 |
| 2024\* | 85 000 | 31,6 |
| 2025\*\* | 85 000 | 0,0 |

\*eeldatav laekumine

\*\*kavandatav laekumine

Teede ja tänavate sulgemise maksu reguleerib Viimsi Vallavolikogu 27.01.2015 määrus nr 2 „Viimsi valla teede ja tänavate sulgemise maks“. Maksu laekumine sõltub teede ja tänavate sulgemist nõudvate tööde mahust ja võib aastate lõikes olla üsna erinev. Üha enam planeeritakse need tööd selliselt, et need häiriksid võimalikult vähe liikluskorraldust ning ei tingiks teede sulgemist.

**Tabel 10** Teede ja tänavate sulgemise maksu laekumine 2019-2025

| Aasta | Laekumine | Kasv (%) |
| --- | --- | --- |
| 2019 | 16 744 | 163,5 |
| 2020 | 1 955 | -88,3 |
| 2021 | 8 517 | 335,7 |
| 2022 | 5 417 | -36,4 |
| 2023 | 6 123 | 13,0 |
| 2024\* | 25 000 | 308,3 |
| 2025\*\* | 25 000 | 0,0 |

\*eeldatav laekumine

\*\*kavandatav laekumine

Kohalike maksude laekumiseks on kavandatud kokku 110 000 eurot (39 000 eurot rohkem võrreldes 2024. aasta eelarvega ja 20 000 eurot rohkem võrreldes eelarvestrateegiaga).

## Tulud kaupade ja teenuste müügist

Tulu kaupade ja teenuste müügist kavandatakse 2 187 830 eurot, mis moodustab eelarve põhitegevuse tuludest 3,5%, sh on kavandatud tulu majandustegevusest 2 142 830 eurot ja riigilõive 45 000 eurot.

**Tabel 11** Kaupade ja teenuste müük 2023–2025

|  |  |  |  |  |
| --- | --- | --- | --- | --- |
|  | 2023Eelarve täitmine | 2024 | 2025Eelarve eelnõu | Muutus (%) |
| Eelarve | Eelarve täitmine seisuga 30.09 |
| Riigilõivud | 42 837 | 75 000 | 33 560 | 45 000 | -40,0 |
| Tulud majandustegevusest | 1 776 444 | 1 814 207 | 1 463 916 | 2 142 830 | 18,1 |
| **Kokku** | **1 819 281** | **1 889 207** | **1 497 476** | **2 187 830** | **15,8** |

**Riigilõivud**

Arvestades ehitustegevust ja riigilõivude tegelikku üheksa kuu laekumist on 2025. aasta eelarvesse kavandatud riigilõivu tulu 45 000 eurot.

Valla eelarvesse laekuvad riigilõivud vastavalt riigilõivuseaduse peatükile 16:

1. ehitusseadustiku alusel tehtavatest toimingutest;
2. ühistranspordiseaduse alusel tehtavatest toimingutest;
3. vallasekretäri notariaadiseaduse alusel tehtavatest tõestamistoimingutest;

Peamised riigilõivude tuluallikad on ehitusseadustiku alusel tasutud riigilõivud. Ehitusseaduse alusel tehtavateks toiminguteks on peamiselt ehituslubade ja kasutuslubade taotluste läbivaatamise eest tasutud riigilõiv vastavalt riigilõivuseaduse § 328-331. Riigilõivuseaduse § 7 lõige 2 alusel laekub kohaliku omavalitsuse üksuse asutuse ja valla- või linnasekretäri toimingute eest tasutav riigilõiv valla- või linnaeelarvesse.

**Tulud majandustegevusest**

Majandustegevuse tulu on planeeritud 2025. aasta eelarvesse 2 142 830 eurot ehk võrreldes 2024. aasta eelarvega 328 623 eurot enam. Tulu laekumise kava 2025. aastaks on järgnevas tabelis:

**Tabel 12** 2025. aasta laekumised kaupade ja teenuste müügist

|  |  |  |  |  |  |  |
| --- | --- | --- | --- | --- | --- | --- |
|  | Tulu majandus-tegevusest | Toiduraha | Kohatasu | Õppetasu | Üüri- ja renditulu | Muu tulu |
| Lasteaiad, üldhariduskoolid | 280 000 | 208 665 | 718 165 |  |  |  |
| Muusikakool |  |  |  | 135 000 |  |  |
| Kunstikool |  |  |  | 80 000 |  |  |
| Teadushuvikool |  |  |  | 25 000 |  |  |
| Haridusteenuse müük |  |  | 417 000 |  |  |  |
| Ajalehe tulu | 50 000 |  |  |  |  |  |
| Kultuuriasutuste omatulu | 25 800 |  |  |  |  |  |
| Spordiasutuste tulu |  |  |  |  | 17 000 |  |
| Sotsiaalasutuste tulu | 115 000 |  |  |  |  |  |
| Muu |  |  |  |  | 54 200 | 17 000 |
| **Kokku** | **470 800** | **208 665** | **1 135 165** | **240 000** | **71 200** | **17 000** |

**Toiduraha** laekumist prognoositakse 208 665 eurot. Laekumine on planeeritud vastavalt 2024. aasta üheksa kuu tegelikule laekumisele ja samal tasemel 2025. aasta eelarvestrateegiaga. Lisanduvad 2025. aasta sügisel avatava uue Pärnamäe Lasteaia tulud. Kõikides Viimsi valla haridusasutustes toitlustab lapsi ja õpilasi teenuse pakkuja. Vastavalt MLA Viimsi Lasteaiad üldhoolekogu 26.08.2024 koosoleku otsusele on 29.08.2024 käskkirjaga nr A-8/20 kinnitatud alates 01.08.2024 lapse toidupäeva maksumuseks 2,29 eurot, millest lapsevanem tasub 1,69 eurot ja Viimsi Vallavalitsus 0,60 eurot.

Kõikidele valla koolide õpilastele on tagatud tasuta koolilõuna ning koolilõuna maksumuse ja riikliku koolilõuna toetuse vahe kaetakse valla vahenditest. Koolilõuna toetuse kord on sätestatud Viimsi Vallavolikogu 27.01.2015 määrusega nr 5 „Koolilõuna toetuse kasutamise tingimused ja kord“, mida rakendatakse alates 1. jaanuarist 2015. Koolilõuna maksumuseks on alates  01.09.2024 vastavalt 01.07.2024 sõlmitud lepingule nr  2-10.1/457  Baltic Restaurants Estonia AS-ga 1,62 eurot, millest 1 euro kaetakse riigi toetusfondi koolitoidu eraldisega ja 0,62 eurot valla eelarvega.

**Lasteaedade kohatasu** on kavandatud 718 165 eurot ning see suureneb võrreldes 2024. aasta eelarvega 118 165 eurot. Eelarve kavandamisel on arvestatud 2024. aasta üheksa kuu tegeliku laekumisega, uue Pärnamäe Lasteaia avamisega 2025. aasta sügisel ning alates 01.09.2025 kehtivate lasteaiatasu määrade ja tasumise korra muudatustega, mis on kehtestatud Viimsi Vallavolikogu 13.06.2023 määrusega nr 19. Vastavalt määrusele on kohatasu ühe lapse kohta 164 eurot kuus, sh kehtib järgmine soodustus – kui lapse ja mõlema vanema või üksikvanema elukoht on sama aasta 1. jaanuari seisuga Eesti rahvastikuregistri andmetele Viimsi vald, siis lasteaiatasu suurus ühes kuus ühe lapse kohta on 82 eurot. Lisaks rakenduvad soodustused, kui ühest perest  käib lasteaias 2 või 3 last ning  suurperede laste  lasteaiatasudele (41 eurot).

**Muusikakooli ja Kunstikooli õppemaksude** laekumiseks on kavandatud 2025. aastal kokku 215 000 eurot ning see on 115 000 euro võrra väiksem kui 2024. aasta eelarve ja samal tasemel 2025. aasta eelarvestrateegiaga. Tulu planeerimisel on lähtutud 2024. aasta üheksa kuu tegelikust laekumisest ning alates 01.01.2025 kavandatud õppetasu muudatustest, mille alusel huvikoolide õppetasu sõltub õppuri ja tema vanemate rahvastikuregistris registreeritud elukohast. Soodsamat tasu rakendatakse Viimsi valla ja Tallinna Haridusametiga 2015. aastal sõlmitud koolituslepingu alusel ka Tallinna linna elanikele.

Lisaks on huvikoolidel võimalus pakkuda oma ruume allüürile. Üürihinnad on kehtestatud Viimsi Vallavalituse 07.12.2022 korraldusega nr 553 „Viimsi Vallavalitsuse hallatavate huvikoolide ruumide üüri- ja teenuste hinnakirja kehtestamine“.

Vastavalt Viimsi Vallavalitsuse 02.10.2024 korraldusele nr 431 „Viimsi Kunstikooli õppetasude kehtestamine“ on alates 2025. aastast kunstigrupi, eelkursuse, vabarühma „Sissejuhatus kunsti“ õppetasuks 30 eurot ja 60 eurot, põhikursuse, süvaõppe I aste „Sissejuhatus kunsti“, süvaõppe II aste „Teejuht kunstis“, süvaõppe III aste „Mina kunst“ õppetasuks 45 eurot ja 90 eurot ning üheaastaste õppekavade (ehtekunst, digikunst, fotograafia, maalikunst, keraamika, graafika, modelli joonistamine) ja õppekavata huviringide õppetasudeks 43 eurot ja 86 eurot. Täiskasvanud Viimsi valla elaniku õppetasu on 75 eurot, teistele 288 eurot.

Vastavalt Viimsi Vallavalitusse 02.10.2024 korraldusele nr 430 „Viimsi Muusikakooli õppetasude kehtestamine“ on õppetasuks eelkoolis 30 ja 60 eurot, pillitunniga eelkoolis 60 ja 120 eurot, põhiõppes 80 ja 160 eurot, huvi- ja vabaõppes ning lisa-aasta õppes (põhiõppekava lõpetanule) 65 ja 130 eurot, pilli rent on 10 eurot. Viimsi Vallavalituse 17.07.2024 korraldusega nr 320 „Viimsi Muusikakooli kontsertide hinnakirja kehtestamine“ on kehtestatud Viimsi Artiumi kammersaalis ja blackboxis toimuvate kontsertide piletite hinnaks 6 eurot ja Viimsi Artiumi suures saalis toimuvate kontsertide hinnaks 10 eurot ning rakendatakse 20% soodustus juhul, kui ostetakse pilet vähemalt kahele erinevale kontserdile õppeaasta jooksul.

**Viimsi Teaduskooli** õppemaksude laekumiseks on kavandatud 25 000 eurot, mis on samal tasemel 2025. aasta eelarvestrateegiaga. Kavandamisel on lähtutud 2024. aasta üheksa kuu tegelikust laekumisest. Vastavalt Viimsi Vallavalitsuse 02.10.2024 korraldusele nr 432 „Viimsi Teaduskooli õppetasude kehtestamine“ on eelkooli „Teaduse algkursus I ja II“ õppetasu 30 ja 60 eurot, 7–19-aastaste (k.a) õppetasu 40 ja 80 eurot, täiskasvanud Viimsi valla elaniku õppetasu on 104 eurot ja teistele 261 eurot. Lisateenustena on kinnitatud Viimsi Vallavalitsuse 10.04.2024 korraldusega nr 139 „Viimsi Teaduskooli teenuse „Viimsi Loomelabor“ hinnakiri“, mis sätestab külastuskorra hinnaks 10 eurot. Lisaks pakub teaduskool linnalaagreid ja teadustunde, mille hinnakiri on kehtestatud Viimsi Vallavalitsuse 14.02.2024 korraldusega nr 60 „Viimsi Teaduskooli linnalaagri ja teadustunni osavõtutasu kehtestamine“. Hinnakirja alusel on linnalaagri päev lapse kohta 40 eurot ja teadustundide hinnad vastavalt 4, 7, 40 ja 70 eurot.

**Haridusasutuste majandusalase tegevuse tuluks** on kavandatud 280 000 eurot, kavandamisel on lähtutud 2024. aasta üheksa kuu tegelikust laekumisest. Siin kajastuvad haridusasutuste ruumide üüri- ja renditulud – peamiselt koolide saalide ja ujulate rendid.

**Teistelt omavalitsustelt laekuva haridusteenuse müügituluna** on 2025. aasta eelarvesse kavandatud 417 000 eurot, sh üldhariduseteenuste eest 165 000 eurot ja huvikoolide teenuste eest 252 000 eurot, mis on samas mahus 2025. aasta eelarvestrateegiaga. Arvestatud on 2024. aasta üheksa kuu tegeliku laekumisega. Arvestuse aluseks on koolikoha maksumuse piirmäär ja lasteaedade kohamaksumused ning teiste omavalitsuste laste arv rahvastikuregistri elukohaandmete järgi Viimsi valla koolides ja lasteaedades 10. oktoobri 2024. aasta seisuga.

Teiste omavalitsuste lapsed seisuga 10.10.2024

* Viimsi valla üldhariduskoolides 132 õppurit, neist 2 Ukrainast saabunud lapsed;
* Viimsi valla lasteaedades 7 last,
* Viimsi Muusikakoolis 20 õpilast,
* Viimsi Kunstikoolis 29 õpilast,
* Viimsi Teaduskoolis 7 õpilast.

**Ajalehe Viimsi Teataja reklaamitulu** on kavandatud 50 000 eurot, mis on samal tasemel eelarvestrateegiaga ja väheneb võrreldes 2024. aasta eelarvega 10 000 eurot. Valla ajalehe Viimsi Teataja reklaamitulu planeerimisel on lähtutud vallavalitsuse 14.09.2022 korraldusega nr 369 kehtestatud infolehe Viimsi Teataja reklaami avaldamise põhimõttetest ja reklaami hinnakirjast, mis jõustus alates 01.11.2022.

Viimsi Teataja on Viimsi vallavalitsuse poolt välja antav infoleht. Väljaanne ilmub üldjuhul kaks korda kuus reedesel päeval, erandiks on juuli ja august. Viimsi Teataja on 20- või 24-leheküljeline. Lehe tiraaž on 10 860 eksemplari. Infoleht jõuab vallaelanike postkastidesse, suurematesse kaubanduskeskustesse, Rannarahva muuseumi ja Eesti Sõjamuuseumi. Viimsi Teataja on vallaelanikele tasuta.

**Kultuuriasutuste tulu** on kavandatud 25 800 eurot. Eelarvestamisel lähtuti 2024. aasta üheksa kuu tulude laekumisest. Omatulu suureneb võrreldes 2024. aasta eelarvega 9 800 eurot ning võrreldes 2025. aasta eelarvestrateegiaga 4 800 eurot. Tulu laekub Prangli Rahvamajast ning raamatukogu ja noortekeskuse teenuste müügist.

**Spordiasutuste rendituluna** on kavandatud tenniseväljaku renditulu 17 000 eurot, mis on 2000 eurot enam kui 2024. aasta eelarves ja 2025. aasta eelarvestrateegias. Kavandamisel on lähtutud 2024. aasta üheksa kuu tegelikust laekumisest

**Sotsiaalasutuste tulu** on kavandatud 115 000 eurot, mis on samal tasemel 2025. aasta eelarvestrateegiaga ja 64 940 eurot enam kui 2024. aasta eelarves. Tulu laekub hoolekandekeskuse ringitasudest ning 2025. aastal lisandub erivajadustega inimeste teenus, mida hakkab pakkuma Rohuneeme teel avatav erivajadustega inimeste teenuskeskus.

**Üüri- ja renditulud** on kavandatud kokku 71 200 eurot. Spordiasutuste rendituluna on kavandatud tenniseväljaku renditulu 17 000 eurot, mis on 2000 eurot enam kui 2024. aasta eelarves ja 2025. aasta eelarvestrateegias. Kavandamisel on lähtutud 2024. aasta üheksa kuu tegelikust laekumisest. Muude renditulude laekumiseks on kavandatud 54 200 eurot ja see sisaldab vallale kuuluvate mitteeluruumide üürile andmisest saadavat tulu.

Muudes tuludes kajastuvad **laekumised õiguste müügist**, millekson kavandatud 2 000 eurot, mis on 500 eurot enam kui 2024. aasta eelarves ja 2025. aasta eelarvestrateegias. Peamiseks õiguste müügituluks on veolubade väljastamise tasu. Suuremõõtmeline ja/või raskekaaluline vedu või sõit on lubatud valla avalikult kasutatavatel teedel, tänavatel, väljakutel ja sildadel ainult veoloaga ja eritasu eest ning üksnes veoloal märgitud marsruudil ja tingimustel. Lisaks on muudesse tuludesse kavandatud muud eespool nimetamata tulud (näiteks sunnirahad jms) 15 000 eurot, mis on samal tasemel 2024. aasta eelarvega ja 2025. aasta eelarvestrateegiaga. Planeerimisel lähtuti 2024. aasta üheksa kuu tegelikust laekumisest.

## Saadavad toetused

Toetuseteks on planeeritud 11 071 155 eurot, mis moodustavad eelarve põhitegevuse tuludest 17,7%.

**Tabel 13** Toetused 2023–2025

|  |  |  |  |  |
| --- | --- | --- | --- | --- |
|  | 2023Eelarve täitmine  | 2024 | 2025Eelarve eelnõu |  |
| Eelarve | Eelarve täitmine seisuga 30.09 | Muutus (%) |
| Sihtotstarbelised toetused jooksvateks kuludeks | *2 153 296* | *980 688* | *1 253 286* | *608 660* | *-37,9* |
| Toetusfondist saadavad toetused | *9 301 892* | *8 988 024* | *7 621 385* | *9 213 245* | *2,5* |
| Tasandusfondist saadavad toetused | *126 098* | *224 438* | *179 551* | *689 385* | *207,2* |
| Muud tegevustoetused | *591 660* | *677 435* | *117 570* | *559 865* | *-17,4* |
| **Kokku** | **12 172 946** | **10 880 585** | **9 171 792** | **11 071 155** | **1,8** |

**Sihtotstarbelised toetused jooksvateks kuludeks** on järgnevad:

* 6 000 eurot õpilasmaleva tööturu toetus;
* 31 580 eurot projekti Life Latest Adapt toetus sademevee käitlemise kombineeritud lahenduste rajamiseks;
* 45 935 eurot projekti Must Be toetus purskkaevude väljaku rajamiseks;
* 29 848 eurot projekti PFAS toetus Roosi tee tiigi puhastamiseks;
* 66 665 eurot projekti InterMod toetus innovaatilise liikuvus- ja teenuskeskuse kujundamiseks,
* 51 875 eurot projekti Rural Mobility toetus transpordi- ja liikuvuskorralduse arengukava uuendamiseks;
* 55 120 eurot projekti NEET toetus Kesk-Harju noorte tööhõive suurendamiseks;
* 192 998 eurot projekti ESF toetus hoolekandeteenuste arendamiseks ja osutamiseks;
* 38 982 eurot koolitoidu projekti Schoolfood4change toetus;
* 8 000 eurot toiduringluskapi rajamise toetus;
* 46 657 eurot Interreg Central Baltic ringmajanduse projekti toetus;
* 35 000 eurot mitterahaline riigieelarveline sihtfinantseerimine, tasuta teavikud Harju Maakonnaraamatukogult Viimsi raamatukogudele.

2025. aasta eelarvesse kavandatud riigi **toetusfondist** eraldatavate toetuste maht on võrreldes 2024. aasta eelarvega 2,5% võrra suurem. Kuna eelarve koostamise ajaks ei ole veel lõplikult kinnitatud 2025. aasta riikliku toetus- ja tasandusfondi eraldiste jaotust, siis on need toetused, väljaarvatud üldhariduskoolide pidamiseks antav tööjõukulude toetus, kavandatud 2025. aasta eelarvesse 2024. aasta tasemel ning korrigeeritakse õigesse suurusjärku lisaeelarvega peale eraldiste tegeliku mahu kinnitamist Vabariigi Valitsuse poolt. Üldhariduskoolide pidamiseks antava toetuse kasvuks planeeritakse 2,2% tulenevalt õpilaste arvu muutusest. Prognoosimisel on arvesse võetud tegelik õpilaste arv ning 2024. aasta toetuse määrad õpilase kohta, lisatasude fondi määraks on arvestatud 20%.Huvihariduse toetamiseks on 2025. aasta eelarvesse planeeritud 113 670 eurot (sama summa kajastatakse ka kuludes). Huvihariduse täpne toetuse summa kajastatakse eelarves pärast toetusfondist saadava toetuse täpse summa selgumist ning huvihariduse kava kinnitamist. Toimetulekutoetuse maksmiseks kavandatud vahendid kasvavad 12,8%. Sama summa on kajastatud sotsiaalhoolekande kulude eelarves. Kohalike teede hoiu toetus on kavandatud 2024. aasta tasemel (277 125 eurot). Toetusfondi tuludega samas mahus on eelarvesse kavandatud ka vastavad kulud.

**Toetusfondist saadavad toetused**, kokku summas 9 213 245 eurot on järgnevad:

* 7 860 500 eurot üldhariduskoolide pidamiseks (tööjõukulud, täiendkoolitus, õppekirjandus, tõhustatud ja eritoe tegevuskulud);
* 113 670 eurot huvihariduse ja -tegevuse toetamiseks;
* 197 000 eurot koolieelsete lasteasutuste õpetajate tööjõukuludeks;
* 474 950 eurot 1.–9. klassi õpilaste koolilõuna toetuseks;
* 235 000 eurot toimetulekutoetuseks;
* 55 000 eurot raske ja sügava puudega lastele abi osutamise toetamiseks;
* 277 125 eurot kohalike teede hoolduseks.

**Tasandusfondist** saadavaks toetuseks on kavandatud 689 385 eurot, sh väikesaarte toetuseks 138 045 eurot ja 2025. aasta kohaliku omavalitsuse tulubaasi vähenemise kompensatsiooniks 551 340 eurot. Väikesaarte toetus on kavandatud 2024. aasta tasemel ning korrigeeritakse õigesse suurusjärku lisaeelarvega peale eraldiste tegeliku mahu kinnitamist Vabariigi Valitsuse poolt.

Tulubaasi vähenemine on tingitud KOV-le tulumaksu eraldamise määrade ja tingimuste muudatusest alates 01.01.2024. 2024. aastal laekub KOV eelarvesse 11,89% residendist füüsilise isiku maksustatavast tulust (välja arvatud kohustuslik ja täiendav kogumispension, dividendid ja vara võõrandamisest saadud kasu) ning 2,5% residendist füüsilise isiku riiklikust pensionist. Aastatel 2025-2027 suurendatakse järk-järgult residendist füüsilise isiku riiklikult pensionilt eraldatavat tulumaksu 2,5%lt 10,23%le ja vähendatakse samal ajal järk-järgult muust maksustavast tulust eraldatavat tulumaksu 11,89%lt 10,23%le. Vastavalt Vabariigi Valitsuse 23.05.2024 otsusega kinnitatud kompensatsioonikavale ei või KOV tulubaas 2025. aastal väheneda üle 1,5% võrreldes stsenaariumiga, kui midagi ei muudeta (varasem tulumaksu eraldise määr oli 11,96% maksustatavast tulust ning pensionitelt eraldis puudus). Tulubaasi vähenemine üle kehtestatud piirmäära kompenseeritakse tasandusfondi eraldisega.

**Muudes tegevustoetustes** on kajastatud Majandus- ja Kommunikatsiooniministeeriumilt saadav laevaliinitoetus 559 865 eurot. Toetus on kavandatud samal tasemel 2024. aasta toetusega.

## Muud tegevustulud

Muudeks tuludeks on planeeritud 112 750 eurot, mis moodustavad eelarve põhitegevuse tuludest 0,2%.

**Tabel 14** Muud tulud 2023–2025

|  |  |  |  |  |
| --- | --- | --- | --- | --- |
|  | 2023Eelarve täitmine | 2024 | 2025Eelarve eelnõu | Muutus (%) |
| Eelarve | Eelarve täitmine seisuga 30.09 |
| Vee erikasutustasu | 64 283 | 65 000 | 49 258 | 65 000 | 0,0 |
| Trahvid | 42 254 | 40 000 | 31 609 | 40 000 | 0,0 |
| Muud tulud | 37 913 | 141 150 | 7 443 | 7 750 | -94,5 |
| **Kokku** | 144 450 | 246 150 | 88 310 | 112 750 | -54,2 |

**Laekumisteks vee erikasutusest** on kavandatud 65 000 eurot, mis on sama tasemel 2024. aasta eelarvega ja 2025. aasta eelarvestrateegiaga. Laekumise kavandamisel on arvestatud 2024. aasta üheksa kuu tegeliku laekumisega. Vastavalt veeseadusele korraldab vee kasutamist ja kaitset riiklikul tasandil Vabariigi Valitsus. Kohalik omavalitsus oma halduspiirkonnas annab nõusoleku vee erikasutuseks. Vee erikasutus on vee kasutamine veekogu või põhjaveekihi seisundit mõjutavate ainete, ehitiste või tehnovahenditega. Vee erikasutuseks peab kasutajal olema tähtajaline luba, mille annab vee erikasutuse asukoha Keskkonnaamet. Vee erikasutusõiguse tasu makstakse keskkonnatasude seaduse (KeTS) ja selle alusel kehtestatud õigusaktide järgi. KeTS § 4 lg 2 kohaselt keskkonnatasudest saadav raha jaotatakse seaduses sätestatud ulatuses riigieelarve ja keskkonnakasutuse asukoha kohalike omavalitsuste eelarvete vahel.

Tulenevalt eeltoodust kantakse vee erikasutusõiguse tasust 50% riigieelarvesse ja 50% vee erikasutuse asukoha kohaliku omavalitsuse eelarvesse, kui vett võetakse erikasutuse korras siseveekogust või põhjaveekihist.

Vee erikasutusõiguse tasu kogub Keskkonnaamet ning jaotab laekunud tasu kohalike omavalitsuste eelarvete ja riigieelarve vahel.

**Trahvide** laekumise tulu on kavandatud 40 000 eurot, mis on samal tasemel 2024. aasta eelarvega ja 2025. aasta eelarvestrateegiaga. Laekumise kavandamisel on arvestatud 2024. aasta üheksa kuu tegeliku laekumisega.

Järelevalvet teostab vallas järelevalve osakond, kellel on antud Viimsi Vallavalitsuse määrusega väärteomenetluse õigused, sh õigus trahvide määramiseks.

**Muude tuludena** on kavandatud hetkel teada olev hoonestusõigustasu 7 750 eurot. Sotsiaalse taristu tasu laekumised lülitatakse eelarvesse lisaeelarvega vastavalt tulu laekumisele. Sotsiaalse taristu tasu ehk detailplaneeringu elluviimisega kaasnevate kaudsete kulude hüvitamine fikseeritakse notariaalses lepingus ja selle suurus on seotud detailplaneeringutega kehtestatavate elamuühikute arvuga.

**Kokkuvõtvalt on peamised muudatused tuludes** **järgnevad:**

* Maksutulud suurenevad võrreldes 2024. aasta eelarvega 2 827 695 eurot, 6,1%. Tulumaksu laekumisel on arvestatud 4,9% kasvuga. Maamaksu 2025. aasta laekumise planeerimisel on lähtutud alates 01.01.2025 kehtima hakkavatest maamaksumääradest ja maksusoodustustest. Reklaamimaksu ning teede ja tänavate sulgemise maksu laekumise kavandamisel on arvestatud 2024. aasta üheksa kuu tegeliku laekumisega, kohalikud maksutulud on planeeritud 2024. aasta eelarve ja eelarvestrateegia tasemel.
* Kaupade ja teenuste müügist saadav tulu planeerimisel on lähtutud 2024. aasta üheksa kuu tegelikust laekumisest ning suureneb võrreldes 2024. aasta eelarvega 298 623 eurot ehk 15,8% ning võrreldes eelarvestrateegiaga 32 435 eurot ehk 1,5%.
* Tulud haridusasutuste (sh huvihariduse asutuste) majandustegevusest kasvavad võrreldes 2024. aasta eelarvega 28,2%. 2025. aastal suureneb lasteaedade kohatasude laekumine 19,7% - arvestatud on uue Pärnamäe Lasteaia avamisega 2025. aasta sügisel ning alates 01.09.2025 kehtivate lasteaiatasu määrade ja tasumise korra muudatustega. Huvikoolide omatulude kavandamisel on lätutud 2024. aasta üheksa kuu tegelikust laekumisest ning alates 01.01.2025 kavandatud õppetasu muudatustest, mille alusel huvikoolide õppetasu sõltub õppuri ja tema vanemate rahvastikuregistris registreeritud elukohast. Soodsamat tasu rakendatakse Viimsi valla ja Tallinna Haridusametiga 2015. aastal sõlmitud koolituslepingu alusel ka Tallinna linna elanikele. Huvikoolide omatulude laekumine väheneb võrreldes 2024. aasta eelarvega 42,9% ning suureneb võrreldes eelarvestrateegiaga 4,3%.
* 2025. aasta eelarvesse kavandatud riigi toetusfondist eraldatavad toetused, väljaarvatud üldhariduskoolide pidamiseks antav tööjõukulude toetus, on kavandatud 2024. aasta tasemel. Üldhariduskoolide pidamiseks antava toetuse kasvuks planeeritakse 2,2% tulenevalt õpilaste arvu muutusest. Prognoosimisel on arvesse võetud tegelik õpilaste arv ning 2024. aasta toetuse määrad õpilase kohta, lisatasude fondi määraks on arvestatud 20%. Huvihariduse toetamiseks on 2025. aasta eelarvesse planeeritud 113 670 eurot (sama summa kajastatakse ka kuludes). Huvihariduse täpne toetuse summa kajastatakse eelarves pärast toetusfondist saadava toetuse täpse summa selgumist ning huvihariduse kava kinnitamist. Toimetulekutoetuse maksmiseks kavandatud vahendid kasvavad 12,8%. Sama summa on kajastatud sotsiaalhoolekande kulude eelarves. Kohalike teede hoiu toetus on kavandatud 2024. aasta tasemel (277 125 eurot). Toetusfondi tuludega samas mahus on eelarvesse kavandatud ka vastavad kulud.

Tasandusfondist saadav väikesaarte toetus on kavandatud 2024. aasta tasemel ning tasandusfondi on lisatud 2025. aasta kohaliku omavalitsuse tulubaasi vähenemise kompensatsioon 551 340 eurot. Tulubaasi vähenemine on tingitud KOV-le tulumaksu eraldamise määrade ja tingimuste muudatusest alates 01.01.2024. Vastavalt Vabariigi Valitsuse 23.05.2024 otsusega kinnitatud kompensatsioonikavale ei või KOV tulubaas 2025. aastal väheneda üle 1,5% võrreldes stsenaariumiga, kui midagi ei muudeta. Määra ületav osa kompenseeritakse.

* Trahvidelaekumise tulu on samal tasemel 2024. aasta eelarvega ja 2025. aasta eelarvestrateegiaga. Laekumise kavandamisel on arvestatud 2024. aasta üheksa kuu tegeliku laekumisega. Sotsiaalse taristu tasu laekumised lülitatakse eelarvesse lisaeelarvega vastavalt tulu laekumisele.

# Põhitegevuse kulud

Kohaliku omavalitsuse üksuse finantsjuhtimise seaduse kohaselt planeeritakse põhitegevuse kulude eelarveosasse antavad toetused ja muud tegevuskulud. Selles eelarveosas ei kajastata põhivara soetuseks antavat sihtfinantseerimist, põhivara soetust, osaluste ning muude aktsiate ja osade soetust ning finantskulusid.

2025. aastaks planeeritud põhitegevuse kulud on 56 695 496 eurot. Põhitegevuse kulud suurenevad võrreldes 2024. aasta eelarvega 3,4%.

**Tabel 15** Põhitegevuse kulud 2023–2025

|  |  |  |  |  |
| --- | --- | --- | --- | --- |
|  | 2023Eelarve täitmine  | 2024 | 2025 Eelarve eelnõu | Muutus (%) |
| Eelarve | Eelarve täitmine seisuga 30.09 |
| Antud toetused tegevuskuludeks | 6 861 741 | 7 031 702 | 5 188 716 | 7 845 111 | 11,5 |
| Muud tegevuskulud | 44 622 347 | 47 811 604 | 32 336 604 | 48 850 385 | 2,2 |
| **Kokku** | **51 484 088** | **58 843 306** | **37 525 320** | **56 695 496** | **3,4** |

## Põhitegevuse kulud kululiikide järgi

2025. aasta põhitegevuse kulud jaotuvad:

1. **Tegevuskuludeks antud toetusteks** 7 845 111 eurot, mille osakaal 2025. aasta eelarve põhitegevuse kuludest on 13,8%.

Sotsiaaltoetusteks on eelarves kavandatud 2 604 925 eurot, mis moodustab 33,3% kõigist tegevuskuludeks antud toetustest. Viimsi Vallavolikogu 18. detsembri 2018. aasta määruse nr 25 „Viimsi valla sotsiaaltoetuste määramise ja maksmise tingimused ja kord“ kohaselt on sotsiaaltoetuste liigid järgmised:

* toimetuleku soodustamiseks makstavad toetused
* sissetulekust mittesõltuvad toetused

Tegevuskuludeks antavaid sihtotstarbelisi toetusi on eelarvesse kavandatud 3 270 170 eurot, mis moodustavad 41,7% tegevuskuludeks antavatest toetustest.

Tegevustoetusi on eelarvesse kavandatud 1 970 016 eurot, mis moodustavad tegevuskuludeks antud toetuste eelarvest 25,0%.

1. **Muudeks tegevuskuludeks** on kavandatud 48 850 385 eurot, mille osakaal 2025. aasta eelarve põhitegevuse kuludest on 86,2%, sh:
* tööjõukulud 26 199 764 eurot, osakaal muudest tegevuskuludest 53,6%;
* majandamiskulud 21 936 401 eurot, osakaal muudest tegevuskuludest 44,9%;
* muud kulud 714 220 eurot, osakaal muudest tegevuskuludest 1,5%.

2.1. Tööjõukulud

Tööjõu kulude kasvuks on kavandatud võrreldes 2024. aasta eelarvega 3,8%, sealhulgas on arvestatud koosseisude muutusest tulenevate tööjõukuludega. 2025. aasta palgafondi hulgas ei ole arvestatud projektivahendeid, mis on ühekordsete kuludena jooksvalt 2024. aasta eelarvesse lisandunud.

Arvestamata koosseisu muudatusi on kõikide asutuste põhipalgafondide kasvuks kavandatud 3,0%. 2025. aasta eelarves on koosseisu suurendatud asutuse põhitegevuse tagamiseks ja seadusest tulenevate kohustuste täitmiseks hädavajalike töökohtade ulatuses. Randvere Kooli koosseisu on lisatud 1,0 sotsiaalpedagoogi, 2,0 abiõpetaja ning 0,5 hariduslike erivajadustega laste õppetöö koordinaatori ametikohta tulenevalt kooli kasvamisest, Viimsi Kooli koosseisu on lisatud 1,0 psühholoogi ametikohta. Teiste üldhariduskoolide koosseisud on korrastatud lähtudes õppekavade täitmiseks vajalikust personali arvust. Kunstikooli kooseisu on lisatud 0,5 õppealajuhataja ametikohta.

Tööjõukulude (26 199 764 eurot) jaotus on alljärgnev:

* töötasud 19 550 559 eurot ehk 74,6% tööjõukuludest;
* tööjõukuludega kaasnevad maksud 6 624 475 eurot ehk 25,2% tööjõukuludest;
* erisoodustused koos kaasnevate maksudega 41 120 eurot ehk 0,2% tööjõukuludest.

2.2. Majandamiskulud

2025. aasta eelarve kulude kavandamisel lähtuti eelarvestrateegia piirsummast ning põhimõttest, et kulude maht ei suureneks rohkem kui hädavajalik ning vastavalt 2024. aasta tegelikele kuludele paigutati kulud piirsumma piires ümber. 2025. aasta eelarve majanduskulude maht suureneb eelarvestrateegiaga võrreldes 4,0%, võrreldes 2024. aasta eelarvega ei suurene.

Kommunaalkulude arvestamisel on lähtutud 2024. aasta prognoositavatest kuludest.

Majandamiskulud (21 936 401 eurot) kulu liikide järgi on toodud alljärgnevas tabelis.

**Tabel 16** Majandamiskulud kulu liikide järgi 2023–2025

|  |  |  |  |  |
| --- | --- | --- | --- | --- |
|  | 2023Eelarve täitmine | 2024 | 2025Eelarve eelnõu | Muutus (%) |
| Eelarve | Eelarve täitmine seisuga 30.09 |
| Administreerimiskulud | 602 373 | 614 361 | 431 656 | 550 490 | -10,4 |
| Uurimis- ja arendustööd, planeeringud | 288 189 | 442 177 | 166 822 | 596 056 | 34,8 |
| Lähetuskulud | 261 705 | 33 107 | 79 063 | 30 450 | -8,0 |
| Koolituskulud | 184 487 | 177 860 | 88 776 | 166 385 | -6,5 |
| Kinnistute, hoonete ja ruumide majandamiskulud | 5 574 324 | 5 680 878 | 3 954 772 | 5 591 859 | -1,6 |
| Rajatiste majandamiskulud | 3 347 614 | 3 546 136 | 2 217 881 | 3 982 330 | 12,3 |
| Sõidukite ülalpidamise kulud | 138 170 | 152 130 | 103 468 | 184 428 | 21,2 |
| Info- ja kommunikatsioonitehnoloogia kulud | 927 987 | 880 723 | 665 980 | 1 039 884 | 18,0 |
| Inventari majandamiskulud | 536 316 | 240 929 | 270 512 | 219 850 | -8,7 |
| Töömasinate ja -seadmete majandamiskulud | 8 658 | 18 400 | 8 498 | 13 000 | -29,3 |
| Toiduained ja toitlustusteenused | 990 824 | 959 665 | 693 916 | 1 033 775 | 7,7 |
| Meditsiini- ja hügieenikulud | 39 799 | 57 080 | 17 118 | 40 550 | -28,9 |
| Teavikute kulud | 67 789 | 101 300 | 49 837 | 104 500 | 3,1 |
| Õppevahendite ja haridusteenuse kulud | 5 770 907 | 6 531 111 | 4 480 578 | 6 369 032 | -2,5 |
| Kommunikatsiooni-, kultuuri- ja vaba aja sisustamise kulud | 412 355 | 532 108 | 267 492 | 487 870 | -8,3 |
| Sotsiaalteenused | 346 624 | 338 023 | 75 622 | 232 000 | -31,4 |
| Avaliku korra ja julgeoleku kulud | 0 | 1 200 | 2 217 | 1 200 | 0,0 |
| Eri- ja vormiriietus | 19 992 | 16 356 | 23 895 | 19 360 | 18,3 |
| Muu erivarustus ja erimaterjalid | 9 718 | 15 450 | 3 749 | 5 000 | -67,6 |
| Mitmesugused majandamiskulud (sh transpordikulud) | 924 601 | 1 613 337 | 727 449 | 1 268 382 | -21,4 |
| **Kokku** | **20 452 433** | **21 952 330** | **14 329 302** | **21 936 401** | **0,0** |

2.3. Muud kulud

Muude kulude hulga (714 220 eurot) kajastuvad reservfond 500 000 eurot, kapitalirendi tagasimaksete käibemaks 211 720 eurot ja riigilõivude kulud 2 500 eurot.

## Põhitegevuse kulud tegevusalade järgi

Põhitegevuse kuludest kõige suurema osa ehk 56,5% moodustavad hariduskulud ning kõige väiksema osa kulud tervishoiule ja avaliku korra tagamisele, vastavalt 0,02% ja 0,27%. 2025. aasta tegevuskulud valdkondade järgi on esitatud alljärgnevas tabelis ning põhitegevuse kulude osakaalusid kirjeldab joonis 10.

**Tabel 17** Muud tegevuskulud tegevusalade järgi aastatel 2023–2025

|  | 2023Eelarve  | 2024 | 2025Eelarve eelnõu | Muutus (%) |
| --- | --- | --- | --- | --- |
| Eelarve | Eelarve täitmine seisuga 30.09 |
| 01 Üldised valitsussektori teenused | 5 983 542 | 6 977 079  | 4 436 986 | 7 216 484 | 3,4 |
| 03 Avalik kord | 116 987 | 147 745 | 63 224 | 154 995 | 4,9 |
| 04 Majandus | 4 739 370 | 5 057 211 | 3 245 260 | 5 707 436 | 12,9 |
| 05 Keskkonnakaitse | 1 026 508 | 489 510 | 553 980 | 668 612 | 36,6 |
| 06 Elamu- ja kommunaalmajandus | 1 410 287 | 1 426 200 | 965 665 | 1 485 160 | 4,1 |
| 07 Tervishoid | 34 449 | 12 850 | 6 775 | 9 720 | -24,4 |
| 08 Vaba aeg, kultuur | 4 899 806 | 5 240 077 | 3 745 920 | 5 397 873 | 3,0 |
| 09 Haridus | 30 419 066 | 31 866 312 | 22 442 839 | 32 091 250 | 0,7 |
| 10 Sotsiaalne kaitse | 2 854 074 | 3 626 323 | 2 064 671 | 3 963 965 | 9,3 |
| **Kokku** | **51 484 088** | **54 843 306** | **37 525 320** | **56 695 496** | **3,4** |

Põhitegevuse kulud kokku suurenevad võrreldes 2024. aastaga 3,4% ja eelarvestrateegiaga 2,5%.

Kulud üldistele valitsemissektori teenustele suurenevad võrreldes 2024. aasta eelarvega 3,4%. Sealhulgas volikogu kulud on 2024. aasta eelarve ja eelarvestrateegia tasemel. Vallavalitsuse kulud suurenevad võrreldes 2024. aasta eelarvega ja eelarvestrateegiaga 1,6%. Reservfondi suuruseks on arvestatud 500 000 eurot.

Avaliku korra tagamise eelarve suureneb võrreldes 2024. aasta eelarvega 4,9% ning väheneb võrdluses eelarvestrateegiaga 4,5%. Turvalisuse suurendamiseks on eelarvesse kavandatud täiendavad vahendid valvekaamerate lisamiseks ja uute punktide rajamiseks. Elanikkonnakaitse kulud on kavandatud kogusummas 17 780 eurot.

Majanduse valdkonna kulud suurenevad võrreldes 2024. aasta eelarvega ja eelarvestrateegiaga 12,9%. Teede hoolduseks on kavandatud 1 876 945 eurot ja kasv võrreldes 2024. aasta eelarvega on 21,4%. Ühistranspordikorralduseks on planeeritud 2 201 876 eurot ja kasv võrreldes 2024. aasta eelarvega on 7,4%. Veetranspordi kulud suurenevad 20,3% võrdluses 2024. aasta eelarvega. Teiste majandusvaldkonna tegevusalade eelarve on kavandatud 2024. aasta ja eelarvestrateegia tasemel.

Keskkonnakaitse kulud suurenevad võrreldes 2024. aasta eelarvega 36,6% ja eelarvestrateegiaga 48,6%. Jäätmekäitluse eelarvesse on lisatud ringmajanduse projekti kulud 58 320 eurot (tulu eelarvesse on kavandatud sellest 80% toetus summas 46 657 eurot) Sademeveekäitluse kuludeks on kavandatud 284 850 eurot ehk 84,5% rohkem kui 2024. aastal. Eelarvesse on kavandatud ühisveevärgi ja -kanalisatsiooniga liitunutele liitumistasude hüvitis 100 000 eurot.

Kommunaalmajanduse valdkonna eelarve suureneb 4,1%. Tulenevalt energiahindade stabiliseerumisest ja seoses energiasäästlikele LED valgustitele üleminekuga on tänavavalgustuse kulud 2024. aasta ja eelarvestrateegia tasemel. Täiendavalt on kavandatud jõuluvalgustuse soetamiseks 10 000 eurot. Muu elamu- ja kommunaalmajanduse põhitegevuse kulud suurenevad võrreldes 2024. aasta eelarvega 5,8%, täiendavad vahendid on kavandatud valla haljakute niitmiseks.

Vaba aja ja kultuuri kulud suurenevad võrreldes 2024. aasta eelarvega 3,0% ja eelarvestrateegiaga 7,4%. Sealhulgas sporditegevuse pearaha on samal tasemel, meistriliiga toetuseks on kavandatud täiendavalt 70 000 eurot, arvestades ühe klubi lisandumisega ning maksimummäära kasvuga. Spordiväljakute ja rajatiste ülalpidamiskulude eelarvesse on kavandatud 238 000 eurot Karulaugu halli ülalpidamiskulude toetuseks (2024. aasta eelarves 200 000 eurot). Külaseltside tegevustoetuse määr on kavandatud 2024. aasta tasemel. Huvikeskuse tegevustoetuseks on planeeritud 120 000 eurot, eelarve on 2024. aasta ja eelarvestrateegia tasemel. Valla sündmuste korraldamiseks kavandatud vahendeid on vähendatud 8,7%. Kultuuri- ja vaba aja asutuste eelarvete kavandamisel on lähtutud 2024. aasta prognoositavatest kuludest. Asutuste koosseisud 2024. aastal ei suurene. SA Kultuuri- ja Hariduskeskuse Viimsi Artium tegevustoetus suureneb 16,5%.

Hariduse valdkonna eelarve on 2024. aasta eelarvega ja eelarvestrateegia tasemel. Randvere Kooli koosseisu on lisatud 1,0 sotsiaalpedagoogi, 2,0 abiõpetaja ning 0,5 hariduslike erivajadustega laste õppetöö koordinaatori ametikohta tulenevalt kooli kasvamisest. Viimsi Kooli koosseisu on lisatud 1,0 psühholoogi ametikoht. Teiste üldhariduskoolide koosseisud on korrastatud lähtudes õppekavade täitmiseks vajalikust personali arvust. Kunstikooli kooseisu on lisatud 0,5 õppealajuhataja ametikohta.

Sotsiaalse kaitse eelarve suureneb 9,3%. Sealhulgas on eelarvesse arvestatud toetusfondist saadavad toetused 290 000 eurot. Toetused on kavandatud samas summas riigi eelarve toetusfondist saadava tuluga. Hoolekandekeskuse eelarve suureneb 13,0%, sealhulgas on arvestatud ESF hoolekandeteenuste arendamise ja osutamise projekti elluviimiseks vahendid 225 000 eurot (tulu eelarvesse on kavandatud sellest 80% toetus summas 180 000 eurot)

**Joonis 10** Põhitegevuskulude osakaalud valdkondade lõikes 2025. aastal.

## Üldised valitsemissektori teenused

Kulude eelarve on kokku 7 216 485 eurot (2024 eelarve 6 977 079 eurot, 2025 eelarvestrateegia 7 123 914 eurot), mis moodustab põhitegevuse kulude eelarvest 12,7%. Eelarve suureneb võrreldes 2024. aasta eelarvega 3,4% ja 1,3% võrreldes eelarvestrateegiaga.

Kulud jaotuvad:

* Toetused tegevuskuludeks 65 490 eurot, osakaal põhitegevuse kuludest 0,1%, osakaal valdkonna kuludest 0,9%. Eelarvesse on kavandatud vahendid Harjumaa Omavalitsuste Liidu, Eesti Linnade ja Valdade liidu ja MTÜ Põhja Harju Koostöökogu jm liikmemaksude tasumiseks.
* Muudeks tegevuskuludeks 7 150 995 eurot, osakaal põhitegevuse kuludest 13,0%, osakaal valdkonna kuludest 99,1%, sh:
* tööjõukulud 5 277 305 eurot, osakaal valdkonna kuludest 73,1%;
* majandamiskulud 1 161 970 eurot, osakaal valdkonna kuludest 16,1%;
* muud kulud 711 120 eurot, osakaal valdkonna kuludest 9,9%.

**Vallavolikogu**

Vallavolikogu eelarve on 238 615 eurot (2024 eelarve 237 500 eurot, 2025 eelarvestrateegia 239 218 eurot), millest 222 365 eurot moodustavad tööjõukulud. Eelarve on 2024. aasta eelarve ja eelarvestrateegia tasemel.

Tööjõukuludes on kavandatud volikogu töö eest makstavad tasud ja hüvitused koos maksudega. Volikogu esimehe vabariigi vastuvõtu kulud kajastuvad valla sündmuste eelarves.

**Vallavalitsus**

Vallavalitsuse eelarve on 6 131 150 eurot (2024 eelarve 6 036 815 eurot, 2025 eelarvestrateegia 6 036 464 eurot), millest tööjõukulud moodustavad 4 988 040 eurot, majandamiskuludeks ja muudeks kuludeks on kavandatud 1 143 111 eurot.

Eelarve suureneb võrreldes 2024. aasta eelarvega ja 2025 eelarvestrateegiaga 1,6%. Vallavalitsuse eelarvesse on kavandatud projektide elluviimiseks vahendid järgmiselt:

* 55 120 eurot projekt NEET Kesk-Harju noorte tööhõive suurendamine;
* 38 980 eurot koolitoidu projekt Schoolfood4change;
* 45 935 eurot projekt Must Be, purskkaevude väljaku rajamine;
* 31 580 eurot projekt Life Latest Adapt, sademevee käitlemise kombineeritud lahendused;
* 16 250 eurot projekt ESF hoolekandeteenuste arendamine ja osutamine.

**Eelarve reservfond ja muud valitsussektori teenused**

Reservfondi suuruseks on arvestatud 500 000 eurot. Harjumaa Omavalitsuste Liidu, Eesti Linnade ja Valdade liidu ja MTÜ Põhja Harju Koostöökogu liikmemaksude tasumiseks on kavandatud 65 000 eurot. Kapitalirendi tagasimaksete käibemaksu tasumiseks on eelarvesse ette nähtud 211 120 eurot. Valimiste korraldamiseks on kavandatud 70 000 eurot.

## Avalik kord

Kulude eelarve on kokku 154 995 eurot (2024 eelarve 147 745 eurot, 2025 eelarvestrateegia 162 215 eurot), mis moodustab põhitegevuse kulude eelarvest 0,3%. Eelarve suureneb võrreldes 2024. aasta eelarvega 4,9% ja väheneb võrreldes eelarvestrateegiaga 4,5%.

Kulud jaotuvad:

* Toetused tegevuskuludeks 66 000 eurot, osakaal põhitegevuse kuludest 0,1%, osakaal valdkonna kuludest 42,6%.
* Muudeks tegevuskuludeks 88 995 eurot, osakaal põhitegevuse kuludest 0,2%, osakaal valdkonna kuludest 57,4%.

**Politsei ja valveteenuse**

Politsei ja valveteenistuse kuludeks on planeeritud 71 215 eurot, vahendid on ettenähtud politsei korteri, side ja inventari soetamise kulude katteks ja preventatiivsete tegevuste läbiviimiseks.

**Päästeteenused**

Prangli ja Naissaare päästeseltside ning Viimsi Vabatahtliku Merepääste ja Prangli Merepääste tegevuste toetamiseks on kavandatud 66 000 eurot.

**Elanikkonnakaitse**

2024. aasta eelarvega lisandus uue tegevusena avaliku korra eelarvesse elanikkonnakaitse kulud. 2025. aasta eelarvesse kavandatakse 17 780 eurot, mis on 46,1% vähem kui 2024. aasta eelarve ja 28,9% vähem võrreldes eelarvestrateegiaga.

## Majandus

Kulude eelarve kokku on 5 707 436 eurot (2024 eelarve 5 057 211 eurot, 2025 eelarvestrateegia 5 052 843 eurot), mis moodustab põhitegevuse kulude eelarvest 10,4%. Eelarve suureneb võrreldes 2024. aasta eelarvega 12,9% ja 2025 eelarvestrateegiaga 13,0%.

Kulud jaotuvad:

* Toetused tegevuskuludeks 2 042 425 eurot, osakaal põhitegevuse kuludest 3,6%, osakaal valdkonna kuludest 35,8%.
* Muudeks tegevuskuludeks 3 665 011 eurot, osakaal põhitegevuse kuludest 6,5%, osakaal valdkonna kuludest 64,2%, sh:
* tööjõukulud 16 511 eurot, osakaal valdkonna kuludest 0,3%;
* majandamiskulud 3 648 500 eurot, osakaal valdkonna kuludest 63,9%.

**Maakorraldus**

Eelarve on 28 000 eurot (2024 eelarve 30 000 eurot, 2025 eelarvestrateegia 28 000 eurot). Vahendid on kavandatud valla avalikust huvist ja maakorraldusvajadustest lähtuvate katastrimõõdistamiste ja topo-geodeetiliste mõõdistus- ja uurimustööde läbiviimiseks.

**Teede hooldus**

Valla teede hoolduseks on planeeritud 1 876 945 eurot (2024 eelarve 1 545 500 eurot, 2025 eelarvestrateegia 1 552 158 eurot), eelarve suureneb võrreldes 2024. aasta eelarvega 21,4% ning 2025 eelarvestrateegiaga 20,9%. Teehoolde hinnatõus on tingitud uuest teehooldehanke lepingust, mis sõlmiti 2024. aasta oktoobris. Eelmine leping sõlmiti 2020. aastal ning viimase 4 aasta jooksul on teenuse hind kasvanud. Lisaks eelnevale mõjutab osaliselt ka teenusehinna tõusu lisanduvate teemaade hooldus. Kui 2020. aastal oli hoolduses 309 km teid, siis 2024. aastal on hoolduses 340 km teid. Vahendid on kavandatud kohalike teede ja tänavate teehooldetöödeks, sh talviseks lumetõrjeks.

**Liikluskorraldus**

Liiklusohutuse tagamiseks on 2025. aasta eelarvesse kavandatud 76 000 eurot, mida kasutatakse olemasolevate liikluskorraldusvahendite uuendamiseks. Kohalike teede ja tänavate tähistamiseks paigutatakse uusi silte. Eelarve on 2024. aasta eelarve ja eelarvestrateegia tasemel.

**Ühistranspordi korraldus**

Ühistranspordi korraldamiseks on kokku planeeritud 2 201 876 eurot (2024 eelarve 2 049 701 eurot, 2025 eelarvestrateegia 1 933 854 eurot), eelarve suureneb võrreldes 2024. aasta eelarvega 7,4% ja 2025 eelarvestrateegiaga 13,9%.

Tegevustoetusena on kavandatud valla siseliinide V1-V9 töö korraldamiseks koos soodustustega sise- ja maakonnaliinidel 114, 115 ja 174, ning piiriüleste Tallinna linnaliinide 1A, 38 ja 49 toetamiseks 1 972 000 eurot. Ööbussi käigushoidmiseks on kavandatud 14 000 eurot. Põhja-Eesti Ühistranspordikeskuse liikmemaks on 11 000 eurot.

Koolibussi liinide toetuseks on 28 700 eurot ning 28 000 muudeks ühistranspordi korraldamiseks vajalike kulude katmiseks.

Ühistranspordi valdkonna projektide elluviimiseks vahendid järgmiselt:

* 83 331 eurot projekt InterMod, innovaatilise liikuvus- ja teenuskeskuse kujundamine;
* 64 845 eurot projekt Rural MaaS, ühistranspordi süsteemi parandamine.

**Veetransport**

Veetranspordi korraldamiseks Prangli saare ja mandri ning Naissaare ja mandri vahel, on eelarves vahendeid kavandatud 1 046 530 eurot (2024 eelarve 869 630 eurot, 2025 eelarvestrateegia 963 271 eurot) Eelarve suureneb võrreldes 2024. aasta eelarvega 20,3% ja 2025 eelarvestrateegiaga 8,6%. Eelarvest kaetakse sadamate ning parvlaevade ülalpidamiskulud.

**Ruumiline planeerimine**

Eelarve on 323 880 eurot (2024 eelarve 271 360, 2025 eelarvestrateegia 313 880 eurot) ja suureneb võrreldes 2024. aasta eelarvega 19,4% ja võrreldes eelarvestrateegiaga 3,2%.

Eelarvesse on kavandatud planeeringute ja keskkonnamõjude hindamiseks kokku 308 880 eurot. Sealhulgas on vahendid Viimsi valla mandriosa üldplaneeringu koostamiseks.

10 000 eurot on kavandatud planeeringute avalike teadete avaldamise ja trükiste ning koopiate valmistamise kulude katteks ning 5 000 eurot geomõõdistuste infosüsteemi rakendamiseks ja koondplaani rakenduse ülesseadmiseks.

**Ehitus ja järelevalve**

Eelarve on 13 200 eurot (2024 eelarve 49 000 eurot, 2025 eelarvestrateegia 13 200 eurot) ja väheneb võrreldes 2024. aasta eelarvega 73,1% ja on eelarvestrateegia tasemel. Vahendid on kavandatud ekspertiiside ja uuringute läbiviimiseks, järelevalve käigus vajalike toimingute tegemiseks (nt asendustäitmine jms). 2024. aasta eelarves oli kavandatud 35 000 eurot asendustäitmise tulu ja kulu Heldripõllu kinnistu ettekirjutuse täitmise nõudes.

**Viimsi saared**

Eelarve on 94 525 eurot ja väheneb võrreldes 2024. aasta eelarvega 13,9% ja eelarvestrateegiaga 25,0%. Vahendid on kavandatud Viimsi saartega seotud tegevuskulude katmiseks.

**Muu majandus**

Tegevuskulude eelarve on 46 480 eurot (2024. aasta eelarves 44 245 eurot). Eelarve suureneb võrreldes 2024. aasta eelarvega 5,1% ja on eelarvestrateegia tasemel. Eelarvesse on kavandatud vallavalitsuse laoruumide ülalpidamiskulud 42 980 eurot, külades vajalike tööde tegemiseks 3 500 eurot.

## Keskkonnakaitse

Kulude eelarve on kokku 668 612 eurot (2024 eelarve 489 510 eurot, 2025 eelarvestrateegia 449 995 eurot) ja moodustab põhitegevuse kulude eelarvest 1,2%. Eelarve suureneb võrreldes 2024. aasta eelarvega 36,6% ja võrreldes eelarvestrateegiaga 48,6%.

**Prügivedu- jäätmekäitlus**

Jäätmekäitluse kuludeks on kavandatud 267 762 eurot (2024 eelarve 222 905 eurot, 2025 eelarvestrateegia 208 995 eurot). Eelarve suureneb võrreldes 2024. aastaga 20,1% ja eelarvestrateegiaga 28,1%, kuna projektide elluviimiseks on kavandatud vahendid järgmiselt:

* 58 322 eurot ringmajanduse projekt, mille eesmärk on parandada plast- elektroonika- ja tekstiilijäätmete kogumist ning taaskasutust.
* 10 000 eurot projekt toiduringluskapi paigaldamiseks.

Eelarvest tehtavad kulutused on seotud mandri ja saarte jäätmehoolduse kuludega ning siin kajastuvad prügiveo ja jäätmekäitlusega seotud transpordikulud.

**Sademevee käitlus**

Eelarvesse on kavandatud 314 850 eurot (2024 eelarve 154 420 eurot, 2025 eelarvestrateegia 155 000 eurot), suurenemine võrreldes 2024. aastaga 103,9% ja eelarvestrateegiaga 103,1%. Eelarvest tehtavad kulutused on seotud sademeveesüsteemide jooksvate hooldus-, remondi- ja puhastuskuludega. Vahendid nähakse ette kaevude remondiks, kraavide puhastamiseks, niitmiseks jne. Eelarve suurenemine tuleneb ühisveevärgi ja -kanalisatsiooniga liitunutele liitumistasude hüvitise kuludest, mis on kavandatud 100 000 eurot. Eelarvesse on kavandatud 30 000 eurot Roosi tee tiigi puhastamiseks.

Vahendid, kogusummas 37 310 eurot on kavandatud projekti PFAS ühendite püüdmine sademeveest. Projekti raames on kavas puhastada ja/või rekonstrueerida Roosi tee tiik.

**Maastikukaitse**

Kuludeks on kavandatud 71 000 eurot (2024 eelarve 97 185 eurot, 2025 eelarvestrateegia 71 000 eurot), vähenemine võrreldes 2024. aastaga 26,9% ja on eelarvestrateegia tasemel. Eelarvest tehtavad kulutused on seotud valla maastikukaitsealade kaitsekorralduslike tegevuste korraldamisega ning loodusõppe- ja terviseradade arendamise ja korrastamisega. Sealhulgas on kavandatud 15 000 eurot Viimsi loodusväärtuste kaardistamiseks, 31 000 eurot maastikukaitsealade hoolduskuludeks ning 25 000 eurot Mõisapargi niitmiskuludeks.

**Muu keskkonnakaitse**

Kuludeks on kavandatud 15 000 eurot (2024 eelarve 15 000 eurot, 2025 eelarvestrateegia 15 000 eurot), 2024. aasta eelarve ja eelarvestrateegia tasemel. Vahendid on ette nähtud loomakorjuste transpordiks ja utiliseerimiseks.

## Elamu- ja kommunaalmajandus

Kulude eelarve on kokku 1 485 160 eurot (2024. aastal 1 426 200 eurot, 2025 eelarvestrateegia 1 412 009 eurot), eelarve suureneb võrreldes 2024. aastaga 4,1% ja 2025 eelarvestrateegiaga 5,2%.

Kulud jaotuvad:

* Muudeks tegevuskuludeks 1 485 160 eurot, osakaal põhitegevuse kuludest 2,6%, osakaal valdkonna kuludest 100,0%, sh:
* tööjõukulud 241 132 eurot, osakaal valdkonna kuludest 16,2%;
* majandamiskulud 1 244 028 eurot, osakaal valdkonna kuludest 83,8%.

#### Tänavavalgustus

Tänavavalgustuse hoolduse kuludeks on kavandatud 570 300 eurot (2024. aasta eelarve 561 600 eurot, 2025 eelarvestrateegia 585 300 eurot), mis on ettenähtud tänavate valgustamiseks kuluva elektrienergia eest tasumiseks ja tänavavalgustusvõrgu korrashoiuks (lampide vahetus, liinirikked jne). Eelarve suureneb võrreldes 2024. aastaga 1,5% ja väheneb võrreldes 2025 eelarvestrateegiaga 2,6%. Kulude planeerimisel on arvestatud 2024. aasta üheksa kuu tegelike kuludega.

#### Muu elamu- ja kommunaalmajandus

Muu elamu- ja kommunaalmajanduse kulusid on 2025. aasta eelarvesse kavandatud 914 860 eurot (2024. aastal 864 600 eurot, 2025 eelarvestrateegia 826 709 eurot), eelarve suureneb võrreldes 2024. aastaga 5,8% ja 2025 eelarvestrateegiaga 10,7%. Vahendid jagunevad järgmiste tegevustele:

* Heakord 497 615 eurot. Suurte haljakute niitmiseks ja hooldamiseks, muudeks heakorra tagamise kuludeks, sh taimmaterjali (lilled, põõsad, puud), vajalike materjalide ja tarvikute soetamiseks, transporditöödeks jms on ette nähtud 115 360 eurot. Välirajatiste, sh pinkide, prügikastide soetamiseks ja hoolduseks on eelarves 20 000 eurot. Sõidukite ülalpidamiskulud on 52 878 eurot ning lemmikloomaregistri pidamise kulud ja hulkuvate lemmikloomade püüdmise ja nendega seotud muude tegevuste kulud moodustavad 31 140 eurot. Töömasinate ja seadmete majandamiskulud on 12 500 eurot. Arengukava koostamiseks on kavandatud 21 000 eurot. Kauni kodu konkursi korraldamiseks on kavandatud 5 000 eurot. Heakorratöötajate tööjõukuludeks on kavandatud 234 187 eurot. Palgafondi kasvuks on kavandatud 3,0%.
* Randade korrashoid 84 600 eurot, millest 38 500 eurot on vetelpäästekulud Haabneeme rannas ja 46 100 eurot on randade korrashoiu kulud, sh vajaliku inventari soetamine. Majandamiskulude planeerimisel on arvestatud 20245. aasta üheksa kuu tegelike kuludega.
* Valla elamu- ja kommunaalmajandus 41 950 eurot. Valla elamufondi ja rajatiste ülalpidamis- ja remondikukudeks on kavandatud 21 950 eurot, sõidukite ülalpidamiskulu on arvestatud 15 000 eurot ja infosüsteemi OPIS haldamiseks ja arendamiseks on 5 000 eurot.
* Kalmistud 24 695 eurot. Eelarvesse on kavandatud Rohuneeme kabeli ülalpidamiskulud, kalmistute hoolduskulud ja infosüsteemi HAUDI haldamiskulud.
* Haljastus 145 000 eurot. Eelarvesse on kavandatud haljastamisega seotud kulud - suvelillede peenarde rajamise, amplite ja vaaside paigaldamise ning nende hooldamise kulud, hekkide pügamine ja muud valdkonna tegevustega seotud kulud. Eelarvest kaetakse samuti ohtlike puude langetamisega, kändude freesimisega, okste veoga ja muud puude hooldusega seotud kulud.
* Mänguväljakud 121 000 eurot. Vahendid on kavandatud mänguväljakute jooksvateks hooldus- ja remonttöödeks ning iga aastase auditi läbiviimiseks.

## Tervishoid

**Kiirabipunkt**

Vahendid, summas 9 720 eurot on ette nähtud kiirabipunkti ülalpidamiskulude osaliseks kompenseerimiseks. Lepingu alusel tasub vald tegelike rendikulude ja Terviseameti poolt kinnitatud kiirabibrigaadide kulumudelis toodud rendikulu katmiseks määratud vahendite vahe. Majandamiskulude planeerimisel on arvestatud 2024. aasta üheksa kuu tegelike kuludega.

## Vaba aeg, kultuur

Kulude eelarve kokku on 5 397 873 eurot, mis moodustab põhitegevuse kulude eelarvest 9,5%. Kulud jaotuvad:

* Toetused tegevuskuludeks 2 966 790 eurot, osakaal põhitegevuse kuludest 5,2%, osakaal valdkonna kuludest 55,0%.
* Muudeks tegevuskuludeks 2 431 083 eurot, osakaal põhitegevuse kuludest 4,3%, osakaal valdkonna kuludest 45,0%, sh:
* tööjõukulud 704 476 eurot, osakaal valdkonna kuludest 13,1%;
* muud majandamiskulud 1 726 607 eurot, osakaal valdkonna kuludest 32,0%.

**Sporditegevuse toetus**

Eelarve on 1 051 000 eurot (2024. aasta eelarve 947 000 ja 2025 strateegia 1 021 000 eurot). Eelarve suureneb võrreldes 2024. aasta eelarvega 11,0% ja 2025 strateegiaga 2,9%.

Eelarves on 721 000 eurot kavandatud sihtotstarbeliseks toetuseks spordi- organisatsioonidele. Toetuse maksmise aluseks on Viimsi Vallavolikogu 12.12.2017. aasta määrus nr 18 „Viimsi valla sporditegevuse toetamise kord“, mida muudeti Viimsi Vallavolikogu 18.10.2022 määrusega nr 18.

330 000 eurot on ettenähtud toetusteks Viimsi valla esindusvõistkondadele. Toetus eraldatakse Viimsi Vallavolikogu 15.05.2018 määruse nr 11 „Viimsi valla sportmängu esindusvõistkondade toetamise kord“ ning Viimsi Vallavolikogu 12.10.2021 määruse nr 23 „Viimsi valla sportmängu esindusvõistkondade toetamise korra muutmine“ alusel Viimsi vallas eelisarendatavate spordialade nimistusse kuuluvale võistkondlikul alal tegutsevale võistkonnale baas- ja meistriliigatoetuseks.

###### Spordiväljakute hooldus

Eelarve on 757 855 eurot (2024. aasta eelarve 783 516 ja 2025 strateegia 529 409 eurot). Eelarve väheneb võrreldes 2024. aasta eelarvega 3,3% ja suureneb võrreldes 2025 eelarvestrateegiaga 43,2%.

Vahendid on ette nähtud valla spordiväljakute ja rajatiste haldamise kuludeks (hooldustööd, elektrikulud, rendikulud jms). Suuremad spordiobjektid on Karulaugu Spordihall, Viimsi staadion, Viimsi mõisapargi ja Püünsi kooli tenniseväljakud, Karulaugu ja Tädu terviserada, Viimsi Mäepark, Randvere kooli spordiväljak (heitestaadion), lisaks spordirajatised haridusasutuste juures ning külade spordiväljakud. Karulaugu spordikeskuse majanduskulude katteks eraldatakse OÜ-le Viimsi Haldus sihtotstarbelist toetust 238 000 eurot ning uisuväljaku teenuse ostmiseks on kavandatud 50 000 eurot.

#### Valla sündmused

Iga aastaste vallasündmuste korraldamiseks on 2025. aasta eelarvesse kavandatud kokku 243 100 eurot (2024 eelarve 266 150 eurot ja 2025 strateegia 239 102 eurot), millest toetused ja preemiad moodustavad 130 500 eurot. Eelarve väheneb võrreldes 2024. aastaga 8,7% ja kasvab võrreldes 2025 eelarvestrateegiaga 1,7%.

Eelarvesse on kavandatud valla traditsiooniliste rahvaspordi- ja kultuurisündmuste korraldamise või toetamise kulud (va hariduse ja sotsiaalvaldkonna sündmused). Eelarves on kultuuri- ja spordi aastapreemiateks kavandatud 35 000 eurot.

#### Külaseltsid

Eelarves on kavandatud külaseltside tegevustoetuseks 54 000 eurot (2024 eelarve 50 659 eurot, 2025 eelarvestrateegia 50 000 eurot). Eelarve suureneb võrreldes 2024. aastaga 6,6% ning võrreldes 2025 strateegiaga 8%.

###### Viimsi Raamatukogu

Raamatukogu tegevuskulude eelarve on 1 085 090 eurot (2024 eelarve 1 088 900 eurot, 2025 eelarvestrateegia 1 069 587 eurot), millest tööjõukulud on 397 805 eurot ja majandamiskulud 687 285 eurot. Eelarve väheneb võrreldes 2024 eelarvega 0,3% ja suureneb võrreldes 2025 strateegiaga 1,4%. Palgafondi kasvuks on kavandatud 3,0%. Asutuse koosseis ei muutu. Majandamiskulude planeerimisel on arvestatud 2024. aasta üheksa kuu tegelike kuludega.

**Prangli Rahvamaja**

Rahvamaja tegevuskulude eelarve on 110 545 eurot (2024 eelarve 110 490 eurot, 2025 eelarvestrateegia 109 130 eurot), millest tööjõukulud on 55 145 eurot ja majandamiskuludeks on kavandatud 55 400 eurot. Eelarve on samal tasemel 2024 eelarvega ja 2025 eelarvestrateegiaga. Palgafondi kasvuks on kavandatud 3,0%. Asutuse koosseis ei suurene. Majandamiskulude planeerimisel on arvestatud 2024. aasta üheksa kuu tegelike kuludega. Eelarvesse on kavandatud laululava ülalpidamise ja inventari kulud.

**Huvikeskus**

Huvikeskus pakub erinevaid võimalusi loovaks ja arendavaks tegevuseks, sisukaks vaba aja veetmiseks, loob tingimusi rahvakultuuri- ning harrastuskollektiivide tööks.

Huvikeskuse tegevustoetuseks on kavandatud 120 000 eurot (2024 eelarve ja 2025 eelarvestrateegia 120 000 eurot). Vahendid on kavandatud huvikeskuse ruumide ülalpidamise kulude ning tegevuse haldamise kulude katteks. Teenust osutab OÜ Viimsi Haldus. Eelarve on 2024 eelarve ja 2025 eelarvestrateegia tasemel.

#### Viimsi Noortekeskus

Noortekeskus tegutseb kolmes asukohas Püünsis, Randveres ja Viimsi alevikus. Tegevuskulude eelarve on 402 558 eurot (2024 eelarve 490 466 eurot, 2025 eelarvestrateegia 405 344 eurot), millest tööjõukulud on 246 176 eurot, majandamiskulud 155 817 eurot ning muud toetused 565 eurot. Eelarve väheneb võrreldes 2024. aastaga 17,9% ja võrreldes 2025 eelarvestrateegiaga 0,7%. Asutuse koosseis ei suurene. Majandamiskulude planeerimisel on arvestatud 2024. aasta üheksa kuu tegelike kuludega

Noortekeskuse eelarves on kajastatud õpilasmaleva läbiviimise kulud. Noortekeskuse eelarvesse on lisatud noorte oma eelarve vahendid 10 000 eurot, mille kasutamine toimub kaasava eelarve põhimõtetel.

**SA Kultuuri- ja hariduskeskus Viimsi Artium**

Tegevuskulude eelarve on 795 000 eurot (2024 eelarve 682 500 eurot, 2025 eelarvestrateegia 716 625 eurot), vahendid on kavandatud sihtasutusele antava tegevustoetusena. Eelarve suureneb võrreldes 2024. aastaga 16,5% ja 2025 eelarvestrateegiaga 10,9%.

**SA Rannarahva Muuseum**

Tegevuskulude eelarve on 427 125 eurot (2024 eelarve 392 500 eurot, 2025 eelarvestrateegia 412 125 eurot), vahendid on kavandatud sihtotstarbelise toetusena. Eelarve suureneb võrreldes 2024. aastaga 8,8% ja 2025 eelarvestrateegiaga 3,6%.

Vahendid on ette nähtud muuseumi tegevustoetuseks ja Rannarahva festivali ja muinastulede öö korraldamiseks.

**Turundus ja reklaam**

Tegevuskulude eelarve on 35 900 eurot (2024 eelarve 38 250 eurot ja 2025 eelarvestrateegia 38 900 eurot). Eelarve väheneb võrreldes 2024. aastaga 6,1% ja eelarvestrateegiaga 7,7%.

Eelarve vahendeid kasutatakse valla turundus- ja kommunikatsioonitegevusele, sh infokanalite lepingutasudeks, kampaaniate läbiviimiseks. Siinhulgas on kavandatud valla sümboolika (va haridus-, kultuuri- ja sotsiaalvaldkonna meened) ning infomaterjalide väljaandmise kulud.

###### Ajaleht Viimsi Teataja

Tegevuskulude eelarve on 154 600 eurot (2024 eelarve 155 445 eurot ja 2025 eelarvestrateegia 154 600 eurot). Eelarve väheneb võrreldes 2024. aastaga 0,5% ja on 2025 eelarvestrateegiaga samal tasemel.

Eelarvesse on kavandatud 22 lehenumbri ilmumine aastas. Infoleht on valla elanikele tasuta, lisaks jagatakse lehte tasuta mitmetes avalikes asutustes (Viimsi vallamaja, kaubanduskeskused jm). Kulude planeerimisel on arvestatud 2024. aasta üheksa kuu tegelike kuludega ning hankepõhise ajaehe väljaandmise ja levitamise maksumusega

**Kirikud ja kogudused**

Tegevuskulude eelarve on 25 500 eurot (2024 eelarve ja 2025 eelarvestrateegia 26 000 eurot). Kulude eelarve on 2025. aastal 2024 eelarvega ja 2025 eelarvestrateegiaga samal tasemel. Vahendid on ette nähtud valla kirikute ja koguduste tegevuse toetamiseks. Tegevustoetust summas 5 000 eurot aastas saavad EELK Viimsi Püha Jaakobi kogudus, EELK Prangli Laurentsiuse kogudus, EELK Randvere kogudus, Viimsi Vabakogudus ning EELK Naissaare Püha Maarja kirik, keda teenib EELK Tallinna Rootsi-Mihkli kogudus.

**Muu vaba aeg, kultuur, religioon**

Tegevuskulude eelarve on 135 600 eurot (2024 eelarve 88 200 eurot ja 2025 eelarvestrateegia 135 600 eurot), millest rahvakultuurikollektiivide toetus on 54 600 eurot ja teatrite (muusikaliteater, kooliteater ja eksperimentaalteater) toetus 21 000 eurot. Rahvatantsurühmadele rahvariiete soetamise toetuseks on kavandatud 50 000 eurot. Eelarve suureneb võrreldes 2024. aasta eelarvega 53,7% ja on 2025 eelarvestrateegiaga samal tasemel.

## Haridus

Haridusvaldkonna kulude eelarve on kokku 32 091 250 eurot, mis moodustab põhitegevuse kulude eelarvest 56,6% (2024. aastal 31 866 312 eurot ja 58,1%).

Kulud jaotuvad:

* Toetused 623 731 eurot, osakaal põhitegevuse kuludest 1,1%, osakaal hariduskuludest 1,9%.
* Muudeks tegevuskuludeks 31 467 519 eurot, osakaal põhitegevuse kuludest 55,4%, osakaal hariduskuludest 98,0%, sh:
* tööjõukulud 18 757 532 eurot, osakaal valdkonna kuludest 58,4%;
* majandamiskulud 12 709 987 eurot, osakaal valdkonna kuludest 39,6%.

**MLA Viimsi Lasteaiad**

Tegevuskulude eelarve on 5 792 280 eurot (2024. aasta eelarve 5 383 484 eurot ja 2025 eelarvestrateegia 5 623 326), millest tööjõukulud on 4 250 220 eurot, majandamiskuludeks on kavandatud 1 541 540 eurot ja muudeks toetusteks 520 eurot. Eelarve suureneb võrreldes 2024. aastaga 7,6% ja 2025 eelarvestrateegiaga 3,0%.

Asutus töötab hetkel kaheksas majas ja kokku on lasteaedades 39 rühma ja 779 last. Augustis 2025 avatakse Pärnamäe lasteaed, kuhu on kavandatud 8 rühma.

Eelarves on tööjõukulud arvestatud riigi antava toetuse põhimõtte järgi, lasteaiaõpetaja töötasu vähemalt 90% ja magistrikraadiga lasteaiaõpetaja töötasu vähemalt 100% kooliõpetaja töötasu alammäärast. Palgafondi kasvuks on arvestatud 3,0%. Majandamiskulude planeerimisel on arvestatud 2024. aasta üheksa kuu tegelike kuludega, sh on arvestatud Pärnamäe lasteaia 5 kuu kuludega.

**Tabel 18** MLA Viimsi Lasteaiad

|  |  |  |
| --- | --- | --- |
|  | Rühmade arv | Laste arv |
| Astri Lasteaed | 2 | 30 |
| Leppneeme Lasteaed | 2 | 40 |
| Uus-Pärtle Lasteaed | 6 | 101 |
| Laanelinnu Lasteaed | 6 | 130 |
| Päikseratta Lasteaed | 6 | 118 |
| Pargi Lasteaed | 4 | 85 |
| Randvere Lasteaed | 7 | 143 |
| Karulaugu Lasteaed | 6 | 132 |
| **Kokku** | **39** | **779** |

**Eralasteaiad**

Tegevuskulude eelarve on 4 410 090 eurot (2024. aasta eelarve 4 925 525 eurot ja 2025 eelarvestrateegia 4 615 440 eurot). Eelarve väheneb võrreldes 2024. aastaga 10,5% ja 2024 eelarvestrateegiaga 4,4%. Eralasteaia kulud vähenevad, kuna augustis 2025 lisandub uus Pärnamäe lasteaed, kus avatakse 8 rühma.

Toetust makstakse vastavalt 16.02.2021 Viimsi Vallavolikogu määrusele nr 3 „Eralasteaia ja eralapsehoiu teenuse toetamise kord“. 2024. aasta novembri seisuga käib Viimsi eralasteaedades 504 last ja eralastehoius 178 last (2023 novembris vastavalt 579 ja 188 last).

**Koduse lapse toetus**

Koduse lapse toetuse kulude eelarve on 443 750 eurot (2024. aasta eelarve 453 750 eurot ja 2025 eelarvestrateegia 453 750 eurot). Eelarve väheneb võrreldes 2024. aasta eelarvega ja 2025. aasta eelarvestrateegiaga 2,2%. Toetust makstakse vastavalt Viimsi Vallavolikogu 18.02.2020. aasta määrusele nr 4 „Koduse lapse toetuse määramise ja maksmise kord“.

**Haridusteenuse ost** teistelt omavalitsustelt

Haridusteenuse ostmiseks teistelt omavalitsustelt ja erakoolidelt on kavandatud kokku 1 560 540 eurot (2024. aastal 1 267 900 eurot ja 2025 eelarvestrateegias 1 345 190 eurot). Summa kavandamise aluseks on 2024/25. õppeaasta õppurite arvul põhinev kuluarvestus. Eelarve suureneb võrreldes 2024. aastaga 23,1% ja 2025 eelarvestrateegiaga 16,0%.

Kooliteenuse ostmiseks teistelt omavalitsustelt on kavandatud 931 040 eurot (2024. aastal 757 900 eurot ja 2025 eelarvestrateegias 809 690 eurot). Viimsi valla lapsi õpib 10. oktoobri 2024 seisuga väljaspool valda olevates munitsipaalkoolides kokku 720 õpilast (põhikoolis 356 ja gümnaasiumis 364), sh Tallinna munitsipaalkoolides õpib neist 665 (põhikoolis 327 ja gümnaasiumis 338).

Lasteaiateenuse ostmiseks teiste omavalitsuste lasteaedadelt on kavandatud 462 000 eurot (2024. aastal 360 000 eurot ja 2025 eelarvestrateegias 378 000 eurot). 10. oktoobri 2024 seisuga on väljaspool valda olevates lasteaedades Viimsi valla lapsi kokku 32, neist Tallinnas 17 ja teistes kohalike omavalitsuste lasteaedades 15.

Kooliteenuse ostmiseks huvikoolidelt on kavandatud 167 500 eurot (2024. aastal 150 000 eurot ja 2025 eelarvestrateegia 157 500 eurot). Vastavalt volikogu 27. oktoobri 2015. aasta otsusele nr 98 „Nõusoleku andmine huvikoolide tegevuskulude katmise lepingu sõlmimiseks“ on sõlmitud leping Tallinna Haridusametiga, mille järgi osaleb Viimsi vald huvikoolide koolituskulude katmises. Eelarvelised vahendid on ettenähtud Tallinna huvikoolides käivate Viimsi valla laste kohatasude hüvitamiseks Tallinna linnale.

###### Püünsi Kool (lasteaed-kool)

Kooli (kool + lasteaed) tegevuskulude eelarve on 2 291 375 eurot (2024. aasta eelarve 2 238 797 eurot ja 2025 eelarvestrateegia 2 240 198 eurot), millest tööjõukuludeks on kavandatud 1 968 811 eurot ja majandamiskuludeks 322 564 eurot. Eelarve suureneb võrreldes 2024. aasta eelarvega 2,4% ja 2025 eelarvestrateegiaga 2,3%. Palgafondi kasvuks on arvestatud 3,0%. Majandamiskulude planeerimisel on arvestatud 2024. aasta üheksa kuu tegelike kuludega.

Püünsi lasteaias on kaks rühma ja lasteaias käib 32 last. Lasteaias on 7,5 töökohta, neist 4,5 on õpetajad.

Koolis õpib 2024/25 õppeaastal 319 õpilast, neist eriklasside õpilasi on 15. Koolis on 18 tavaklassikomplekti ja 4 eriklassi. Kooli osas on 65,4 töökohta, neist 33,6 on õpetajad.

**Prangli Kool**

Kooli tegevuskulude eelarve on 139 045 eurot (2024. aasta eelarve 200 365 eurot ja 2025 eelarvestrateegia 149 071 eurot), millest tööjõukuludeks on kavandatud 119 950 eurot ja majandamiskuludeks 19 095 eurot. Eelarve väheneb võrreldes 2024. aasta eelarvega 30,6% ja 2025 eelarvestrateegiaga 6,7%. Palgafondi kasvuks on arvestatud 3,0%. Majandamiskulude planeerimisel on arvestatud 2024. aasta üheksa kuu tegelike kuludega.

Koolis õpib 2024/25 õppeaastal 6 õpilast kolmes klassis (sh 2 liitklassi). Koolis on 4,5 töökohta, neist 2,5 on õpetajad.

###### Viimsi Kool

Kooli tegevuskulude eelarve on 6 284 190 eurot (2024. aasta eelarve 6 397 816 eurot ja 2025 eelarvestrateegia 6 340 743 eurot), millest tööjõukuludeks on kavandatud 5 022 990 eurot ja majandamiskuludeks 1 261 200 eurot. Eelarve väheneb võrreldes 2024. aasta eelarvega 1,8% ja 2025 eelarvestrateegiaga 0,9%. Palgafondi kasvuks on arvestatud 3,0%. Majandamiskulude planeerimisel on arvestatud 2024. aasta üheksa kuu tegelike kuludega.

Koolis õpib 2024/25 õppeaastal 1288 õpilast, neist eriklassides 45. Koolis on 53 tavaklassikomplekti ja 8 eriklassi. Koolis on 151,7 töökohta, neist 98,0 on õpetajad. Koosseisu on lisatud täiendav 1,0 psühholoogi ametikoht.

**Haabneeme Kool**

Kooli tegevuskulude eelarve on 3 221 420 eurot (2024. aasta eelarve 3 358 160 eurot ja 2025 eelarvestrateegia 3 392 088 eurot), millest tööjõukuludeks on kavandatud 2 644 868 eurot ja majandamiskuludeks 576 552 eurot. Eelarve väheneb võrreldes 2024. aasta eelarvega 4,1% ja võrreldes 2025 eelarvestrateegiaga 5,0%. Palgafondi kasvuks on arvestatud 3,0%. Majandamiskulude planeerimisel on arvestatud 2024. aasta üheksa kuu tegelike kuludega.

Koolis õpib 2024/25 õppeaastal 565 õpilast, neist eriklassides 20. Koolis on 23 tavaklassikomplekti ja 6 eriklassi. Koolis on 78,9 töökohta, neist 48,8 on õpetajad.

**Randvere Kool**

Kooli tegevuskulude eelarve on 4 745 550 eurot (2024. aasta eelarve 4 451 447 eurot ja 2025 eelarvestrateegia 4 836 201 eurot), millest tööjõukuludeks on kavandatud 3 354 371 eurot ja majandamiskuludeks 1 391 179 eurot. Eelarve suureneb võrreldes 2024. aasta eelarvega 6,6% ja väheneb võrreldes 2025 eelarvestrateegia 1,9%. Palgafondi kasvuks on arvestatud 3,0%. Eelarve koostamisel on arvestatud kulude suurenemisega tulenevalt kooli kasvamisest üheksaklassiliseks ning ujula kasutusele võtmisest. Kooli koosseisu on lisatud 1,0 sotsiaalpedagoogi, 2,0 abiõpetaja ning 0,5 hariduslike erivajadustega laste õppetöö koordinaatori ametikohta tulenevalt kooli kasvamisest. Majandamiskulude planeerimisel on arvestatud 2024. aasta üheksa kuu tegelike kuludega.

Koolis õpib 2024/25 õppeaastal 535 õpilast, neist 54 on eriklassi õpilased. Koolis on 23 tavaklassikomplekti ning 28 eriklassi. Koolis on 104,4 töökohta, neist 64,4 on õpetajad.

**Muusikakool**

Kooli tegevuskulude eelarve on 1 141 785 eurot (2024 aasta eelarve 1 160 605 eurot ja 2025 eelarvestrateegia 1 119 821 eurot), millest tööjõukuludeks on kavandatud 884 481 eurot, majandamiskuludeks 256 664 eurot ja muudeks toetusteks 640 eurot. Eelarve väheneb võrreldes 2024. aasta eelarvega 1,6% ja kasvab võrreldes 2025 eelarvestrateegiaga 2,0%. Palgafondi kasvuks on arvestatud 3,0%. Majandamiskulude planeerimisel on arvestatud 2024. aasta üheksa kuu tegelike kuludega.

Alates septembrist 2022 tegutseb muusikakool Kultuuri- ja hariduskeskuse Viimsi Artium ruumides. Viimsi Muusikakoolis õpib 2024/25 õppeaastal 197 õpilast. Kokku on huvikoolis 64 registreeritud õppekava, kuid kõik õppekavad ei ole sel õppeaastal avatud.

**Kunstikool**

Kooli tegevuskulude eelarve on 596 875 eurot (2024. aasta eelarve 584 420 eurot ja 2025 eelarvestrateegias 598 041 eurot), millest tööjõukuludeks on kavandatud 284 426 eurot , majandamiskuludeks 312 384 eurot ja muudeks toetusteks 65 eurot. Eelarve suureneb võrreldes 2024. aasta eelarvega 2,1% ja väheneb võrreldes 2025 eelarvestrateegiaga 0,2%. Palgafondi kasvuks on arvestatud 3,0%. Koosseisu on lisatud 0,5 õppealajuhataja ametikohta. Majandamiskulude planeerimisel on arvestatud 2024. aasta üheksa kuu tegelike kuludega.

Alates septembris 2022 tegutseb kunstikool Kultuuri- ja hariduskeskuse Viimsi Artium ruumides. Viimsi Kunstikoolis õpib 2024/25 õppeaastal 230 õpilast. Huvikoolis on avatud 14 registreeritud õppekava.

**Viimsi Teaduskool**

Huvikooli tegevuskulude eelarve on 482 105 eurot (2024. aasta eelarve 510 956 eurot ja 2025 eelarvestrateegia 486 305 eurot), sealhulgas tööjõukuludeks 227 414 eurot, majandamiskuludeks 254 655 eurot ja muudeks toetusteks 36 eurot. Eelarve väheneb võrreldes 2024. aasta eelarvega 5,6% ja 2025 eelarvstrateegiaga 0,9%. Palgafondi kasvuks on arvestatud 3,0%. Majandamiskulude planeerimisel on arvestatud 2024. aasta üheksa kuu tegelike kuludega.

Viimsi Teaduskool on 2022. aastal loodud Viimsi valla hallatav huvikool, mis alustas huvitegevusega septembris 2022 ja asub Kultuuri- ja hariduskeskuses Viimsi Artium. Teaduskoolis õpib 2024/25 õppeaastal 69 õpilast. Huvikoolis on 29 registreeritud õppekava, kuid kõik õppekavad ei ole 2024/25 õppeaastal avatud.

**Huvihariduse- ja tegevuse toetus**

Toetusfondist saadav eraldis huvihariduse ja -tegevuse toetamiseks, 2025. aasta eelarvesse on planeeritud 113 670 eurot ja kajastub sama summana ka tulude eelarves.

**Koolitoit**

Tegevuskulude eelarve on 751 275 eurot (2024. aasta eelarve 714 165 eurot ja 2025 eelarvestrateegia 755 913 eurot), millest riigi toetus moodustab 474 950 eurot (sama summa kajastatakse ka tuludes). Eelarve suureneb võrreldes 2024. aasta eelarvega 5,2% ja väheneb võrreldes 2025 eelarvestrateegiaga 0,6%. Vahendid on kavandatud 2024. aasta tegelike kulude ja koolitoidu maksumuse põhjal.

Kõikidele valla põhikoolide õpilastele on tagatud tasuta koolilõuna ning koolilõuna maksumuse ja riikliku koolilõuna toetuse vahe kaetakse valla vahenditest. Koolilõuna toetuse kord on sätestatud Viimsi Vallavolikogu 27.01.2015 määrusega nr 5 „Koolilõuna toetuse kasutamise tingimused ja kord“, mida rakendatakse alates 1. jaanuarist 2015.

Koolilõuna maksumuseks on alates  01.09.2024 vastavalt 01.07.2024 sõlmitud lepingule nr  2-10.1/457  Baltic Restaurants Estonia AS-ga 1,62 eurot, millest 1 euro kaetakse riigi toetusfondi koolitoidu eraldisega ja 0,62 eurot valla eelarvega.

**Muu haridus**

Muu hariduse kulusid on 2025. aasta eelarvesse kavandatud 117 300 eurot (2024. aastal 137 350 eurot ja 2025 strateegias 117 300 eurot). Vahendid jagunevad järgmiste tegevustele:

* Sotsiaaltoetused 57 000 eurot (preemiad ja stipendiumid). Vahendid on ette nähtud iga-aastaseks preemiateks Viimsi valla põhikooli- või gümnaasiumiõpilastele, sealhulgas Lennart Meri preemia välja andmiseks 4 000 eurot (koos maksudega), parimate koolilõpetajate ja olümpiaadivõitjate ning nende juhendajate tunnustamiseks on kavandatud 33 000 eurot, muud preemiad 20 000 eurot, sh aasta haridustegu, aasta haridustöötaja ning aasta noorsootöötaja auhinnad.
* Muud toetused 8 050 eurot. Volikogu noorsoo- ja hariduskomisjoni eraldatavad noorte projektitoetused 8 000 eurot ning Eesti Noorsootöötajate Kogu liikmemaks 50 eurot.
* Majandamiskulud 52 250 eurot on kavandatud haridusvaldkonna sündmuste korraldamiseks ja meenete soetamiseks ning arengukava analüüsiks (huvihariduses osalejate seos õpitulemustega, HEV laste hariduskorraldus).

## Sotsiaalne kaitse

Sotsiaalse kaitse kulude eelarve on kokku 3 963 965 eurot, mis moodustab põhitegevuse kulude eelarvest 7,0%. Eelarve suureneb võrreldes 2024. aasta eelarvega 9,3% ja võrreldes 2025. aasta eelarvestrateegiaga 2,6%. Kulud on prognoositud 2024. aasta üheksa kuu tegeliku täitmise järgi. 2024 aasta eelarvesse on arvestatud toetusfondist saadavad toetused 290 000 eurot, samas summas kavandatud ka vastavad tulud tulueelarves.

Kulud jaotuvad:

* Sotsiaaltoetusteks 2 044 175 eurot, osakaal põhitegevuse kuludest 3,6%, valdkonna kuludest 52,5%.
* Põhitegevuse muudeks tegevuskuludeks 1 883 290 eurot, osakaal põhitegevuse kuludest 3,5%, valdkonna kuludest 47,5%, sh:
* Hoolekandekeskus 1 506 185 eurot, sh tööjõukulud 1 202 809 eurot.
* Sotsiaalhoolekanne, muud majandamiskulud 377 105 eurot.
* Sotsiaalhoolekanne, muud toetused 36 500 eurot.

**Hoolekandekeskus**

Hoolekandekeskus on asutatud jaanuaris 2021 eesmärgiga pakkuda eakatele ja erivajadustega vallaelanikele erinevaid sotsiaalteenuseid. Hoolekandekeskus võttis üle seni mittetulundusühingu vormis toiminud Viimsi Päevakeskuse tegevused. Uue keskuse alla on lisaks eakate isolatsiooni ennetavate ja aktiivsust tõstvate tegevuste läbiviimise koondatud ka kodu-, päevahoiu-, tugiisiku- ja sotsiaaltranspordi osutamine. Hoolekandekeskuse üksused paiknevad Haabneeme alevikus ja ning Randveres.

Tegevuskulude eelarve on 1 506 185 eurot, sh tööjõukulud (sh tugiisikud ja koduhooldustöötajad) 1 202 809 eurot ning majandamis- ja muud kulud 303 376 eurot (2024. aasta eelarve 1 333 057 eurot, 2025 eelarvestrateegia 1 543 145 eurot).

**Haigete sotsiaalne kaitse**

Toetus Tšernobõli AEJ avarii likvideerimisel osalenud veteranidele. Toetuse suurus on 128 eurot aastas. Eelarvesse kavandatud 1 540 eurot, samal tasemel 2024. aasta eelarve ja 2025. aasta eelarvestrateegiaga.

**Erihoolekandeteenus puudega inimesele**

2025. aastaks on kavandatud 130 280 eurot (2024. aastal 125 510 eurot ja 2025. aasta eelarvestrateegias 130 280 eurot). Vahendid on ette nähtud puudega lastele ja noortele erihoolekandeteenuse ostmiseks. Puuetega inimestele osutavad erihoolekandeteenust Haraka Kodu, Käo Keskus, Tallinna Noortekeskus Juks. Teenuste rahastamisel osaleb lisaks Viimsi vallale ka lapsevanem/eestkostja ning teenust toetatakse ka riiklikest erihoolekande osutamiseks ettenähtud vahenditest. Eelarvesse on kavandatud valla bussi ülalpidamisega seotud kulud (kütus, remont, rendimakse, kindlustus, GSM valve, muu hooldus). Valla bussiga tagatakse erivajadustega laste ja noorte regulaarsõidud haridusasutusse ja tagasi väljaspoole valda. Samuti osutatakse teenust võimalusel teistele puuetega isikutele.

**Muu puuetega inimeste sotsiaalne kaitse**

Eelarve on kavandatud 405 000 eurot (2024. aastal 323 023 eurot, eelarvestrateegias 375 000 eurot).

* Sotsiaalhoolekandeteenused puuetega inimestele 120 000 eurot (2024. aastal 77 000 eurot, 2025 eelarvestrateegias 120 000 eurot). Kulutused on planeeritud transporditoetusteks ja -kuludeks vastavalt kehtestatud korrale ja MTÜ Viimsi Invaühingu toetuseks (8 000 eurot).
* Erivajadusega inimese hooldaja toetus 200 000 eurot, sh erijuhtudel makstav sotsiaalmaks 35 000 eurot (2024. aastal 200 000 ja 2025 eelarvestrateegias 200 000 eurot). Toetus hooldamise eest on alates juulist 2025 raske puude korral 150 eurot ja sügava puude korral 200 eurot (varasemalt vastavalt 100 ja 150 eurot). Hooldajatoetust saab taotleda isik, kes on määratud osakonna poolt raske või sügava puudega täisealise isiku hooldajaks või keskmise, raske või sügava puudega lapse hooldajaks. Hooldajatoetust makstakse ca 110-le erivajadusega inimese hooldajale.
* Raske ja sügava puudega lastele abi osutamise toetus 85 000 eurot, sh 55 000 eurot toetusfondi eraldis, toetusfondi eraldise summa kajastub ka tulude eelarves.

**Väljaspool kodu osutatav üldhooldusteenus**

2024. aasta eelarveks on kavandatud 840 000 eurot (2024. aastal 720 000 ja 2025 eelarvestrateegias 900 000 eurot). Vahendid on ette nähtud väljaspool isiku kodu osutatava üldhooldusteenuse kulude katmiseks ja alates 1. juulist 2023 jõustunud üldhooldusteenuse tagamiseks. Teenuse eesmärk on turvalise keskkonna ja toimetuleku tagamine täisealisele isikule, kes terviseseisundist, tegevusvõimest või elukeskkonnast tulenevatel põhjustel ei suuda kodustes tingimustes ajutiselt või püsivalt iseseisvalt toime tulla.

Kulutused on planeeritud üldhooldekodudes hooldusel olevate Viimsi valla eestkostel või üksikute hooldust vajavate eakate hooldekodu hooldustasu toetuse maksmiseks ning koduteenuse arendamiseks. Maksmise aluseks on hoolekandeasutustega sõlmitud hoolduslepingud ja tasumine toimub arvete alusel. Alates 1. juulist 2023 jaguneb kohamaksumus sõltuvalt inimese hooldusvajaduse ulatusest kohaliku omavalitsuse ja teenust vajava inimese vahel. Hetkel on teenusel ca 100 isikut, kes saavad ööpäevaringset üldhooldusteenust pea 30 asutuses üle Eesti.

**Muu eakate sotsiaalne kaitse**

* Eakate tähtpäeva toetus 29 325 eurot (2024. aastal 30 325 eurot ja 2025 eelarvestrateegias 29 325 eurot);
* Ravimitoetus 3 000 eurot (2024. aasta eelarves ja 2025 strateegias 3 000 eurot);
* Ühekordne toetus eakatele 360 000 eurot (2024. aastal 330 000 eurot ja 2025 eelarvestrateegias 360 000 eurot), 2025. aastal kavandatakse toetuse tõus 130 eurolt 140 euroni. Toetust saavad ca 2600 pensionäri.
* MTÜ Viimsi Pensionäride Ühenduse tegevustoetus 28 500 eurot (2024. aastal ja 2025 eelarvestrateegias 20 000 eurot).

**Asendus- ja järelhooldusteenus**

Asendus- ja järelhooldusteenusel olevatele lastele abi osutamise toetus 80 0000 eurot (2024. aastal 17 680 eurot ja 2025 strateegias 80 000 eurot). Toetust enam toetusfondist ei eraldata ja see kavandamisel on lähtutud 2024. aasta üheksa kuu tegelikest kuludest.

**Muu perekondade ja laste sotsiaalne kaitse**

Eelarveks on kavandatud 191 635 eurot (2024. aastal 219 635 eurot, 2025 eelarvestrateegias 191 635 eurot). Kulud on kavandatud 2024. aasta üheksa kuu tegeliku täitmise järgi.

* Vastsündinute sünnitoetused 60 000 eurot (2024. aastal 65 000 eurot ja 2024 eelarvestrateegias 60 000 eurot). Toetuse suurus on 350 eurot ning seda makstakse, kui mõlemad vanemad või üksikvanem on lapse sünnile eelnevalt olnud vähemalt ühe aasta katkematult rahvastikuregistri andmetel Viimsi valla elanikud ning laps on sünnist alates Viimsi valla elanik ja elab taotlejaga ühel aadressil.
* ühekordsed toetused peredele 75 000 eurot (2024. aastal 98 000 eurot ja 2025 eelarvestrateegias 75 000 eurot);
* esimese klassi õpilase toetus 30 000 eurot (2024. aastal ja 2025 eelarvestrateegias samas mahus 30 000 eurot), toetuse suurus on 2025. aastal 120 eurot ning seda makstakse juhul, kui mõlemad vanemad või üksikvanem on lapse sünnile eelnevalt olnud vähemalt ühe aasta katkematult rahvastikuregistri andmetel Viimsi valla elanikud.
* matusetoetused 26 635 eurot (2024. aastal eurot ja 2025 eelarvestrateegias 26 635 eurot). Matusetoetus on 2025. aastal 250 eurot ning seda makstakse rahvastikuregistri andmetel Viimsi valla elaniku surma korral. Matusetoetust makstakse taotluse alusel isikule, kes kannab matuse korraldamisega seotud kulud.

**Töötute sotsiaalne kaitse**

Eelarve on kavandatud 2 000 eurot (2024. aastal ja 2025 eelarvestrateegias 2 000 eurot). Vahendid on kavandatud tööharjutuskoolituste ja nõustamisteenuste osutamiseks.

**Eluasemetoetus**

Eelarveks on kavandatud 7 000 eurot (2024. aastal ja 2025 eelarvestrateegias 7 000 eurot). Vahendid on ettenähtud erivajadustega inimeste kodude kohandamiseks, eluaseme teenuse osutamiseks isikutele, kellel puuduvad selleks vahendid, sealhulgas varjupaigateenus ja turvakoduteenus.

**Toimetulekutoetus**

Riikliku toimetulekutoetuse vahendeid on kavandatud 235 000 eurot - toetusfondi eraldis, mis kajastub sama summana ka tulude eelarves.

**Muu sotsiaalsete riskirühmade kaitse**

Eelarveks on kavandatud 10 000 eurot (2024. aastal 10 000 eurot ja 2025 eelarvestrateegias 5 000 eurot). Vahendid on kavandatud eakate ujumise ja vesiaeroobika tundidele tehtud kulutuste osaliseks katteks ning vältimatut sotsiaalabi vajavate isikute toetamiseks.

**Muu sotsiaalne kaitse**

Eelarveks on kavandatud 134 500 eurot (2024. aastal 214 348 eurot ja 2025 eelarvestrateegias 131 500 eurot). Eelarves on kavandatud vahendid koolitervis- hoiuteenuse osutamiseks, sotsiaalhoolekande sõiduki kuludeks ning sotsiaalvaldkonna sündmuste (eakate jõulupidu, suurperede vabaõhuüritus ja pidulik sündide tähistamine) tähistamiseks. Uuringute- ja arendustööde läbiviimiseks (uue heaoluprofiili koostamise kaasamisürituste läbiviimine - valdkondade ülesed kaasamisüritused (politsei, meditsiin, pääste, haridusasutused, keskkond, planeeringud, valitsemine jne) ning eakate vajaduste uuring) on 2024. aasta eelarvesse planeeritud 14 000 eurot.

**Kokkuvõtvalt on peamised muudatused põhitegevuse kuludes** **järgnevad**

Võrreldes 2024. aasta eelarvega suurenevad põhitegevuse kulud 1 852 190 eurot ehk 3,4%:

* Tegevuskuludeks antavad toetused suurenevad kokku 813 409 eurot ehk 11,6%. Sealhulgas suurenevad sotsiaaltoetused 323 278 eurot, mille hulgas olulisemad muudatused tulenevalt toimetulekutoetus ning üldhooldekodude, ja koduse lapse toetuseks makstavate vahendite tõusust. Tegevustoetused ja tegevuskulude sihtfinantseerimise eelarve suureneb kokku 490 131 eurot, sealhulgas olulisema mõjuga SA Kultuuri- ja Hariduskeskuse Artium toetuse suurenemine 112 000 eurot, ühistranspordi korraldamiseks antava toetuse kasv (109 180 eurot) ning sporditegevuse toetuste suurenemine 108 000 eurot.
* Muud tegevuskulud suurenevad kokku 1 038 781 eurot ehk 2,2%, sh
* tööjõukulud suurenevad 953 169 eurot ehk kokku 3,8%. Arvestamata koosseisu muudatusi on palgafondide kasvuks kavandatud 3,0%.
* Muud tegevuskulud ja majandamiskulud on 2024. aasta kulude tasemel. 2025. aasta eelarves on kavandatud kommunaalkulud 2024. aasta kavandatavate tegelike kulude alusel, mistõttu kulud vähenevad võrreldes 2024. aasta eelarvega.
* 2025. aasta eelarve kulude kavandamisel lähtuti eelarvestrateegia piirsummast ning põhimõttest, et kulude maht ei suureneks rohkem kui hädavajalik ning vastavalt 2024. aasta tegelikele kuludele paigutati kulud piirsumma piires ümber.

# Investeerimistegevus

Kohaliku omavalitsuse üksuse finantsjuhtimise seaduse kohaselt planeeritakse valla eelarves põhivara soetus ja müük, põhivara soetuseks saadav ja antav sihtfinantseerimine, osaluste soetus ja müük, muude aktsiate ja osaluste soetus ja müük, antavad ning tagasilaekuvad laenud, finantskulud ja -tulud.

Investeerimistegevuse eelarves on kajastatud ka sihtfinantseerimisega seotud tehingud, mille korral sihtfinantseerimise ülekandja kannab raha otse üle tarnijale, kellelt Viimsi vald kaupu või teenuseid saab.

2025. aasta eelarvesse on planeeritud põhivara soetus, põhivara soetuseks antavad ja saadavad sihtfinantseeringud, osaluste soetus, Viimsi Haldus OÜ-lt tagasilaekuv laen ning finantskulud- ja tulud.

**Tabel 19** Investeerimistegevus 2023–2025

|  |  |  |  |
| --- | --- | --- | --- |
|  | 2023Eelarve täitmine | 2024 | 2025Eelarve eelnõu |
| Eelarve | Eelarve täitmine seisuga 30.09 |
| Põhivara müük | 1 912 | 0 | 0 | 0 |
| Põhivara soetus (-) | -4 721 454 | -17 339 429 | -4 148 209 | -12 166 451 |
| Põhivara soetuseks saadav sihtfinantseerimine (+) | 260 750 | 4 390 596 | 121 272 | 4 106 427 |
| Põhivara soetuseks antav sihtfinantseerimine (-) | -176 432 | -301 380 | -24 672 | -121 000 |
| Osaluste soetus (-) | -1 257 334 | -4 596 422 | -1 833 899 | -2 800 000 |
| Tagasilaekuvad laenud (+) | 696 183 | 696 185 | 555 471 | 746 185 |
| Antavad laenud (-) | -100 000 | 0 | 0 | 0 |
| Finantstulud (+) | 304 552 | 279 395 | 217 527 | 271 595 |
| Finantskulud (-) | -1 098 192 | -1 702 520 | -931 446 | -1 574 970 |
| **Investeerimistegevus kokku** | **-6 090 016** | **-18 573 575** | **-6 043 956** | **-11 538 214** |

Investeerimistegevuse eelarve on 11 538 214 eurot.

Põhivara soetuseks antava sihtfinantseeringuna on kavandatud vahendid 121 000 eurot, millest 11 000 eurot on kirikute ja kogutuste hoonete parendamiseks ning 110 000 eurot moodustavad kaasava eelarve vahendid (2024. aasta eelarve 110 000 eurot).

## Investeeringud valdkondade lõikes

**Tabel 20** Investeeringud 2025. aastal

|   | Põhivara soetus (Investeering) | 2025 eelarve  |
| --- | --- | --- |
| Kogumaksumus | sh kavandatav toetus põhivara soetamiseks |
| **01** | **Üldised valitsemissektori teenused** | **150 000** | **0** |
|   | IT tarkvara arendus, serverite soetus | 150 000 | 0 |
| **04** | **Majandus** | **3 715 181** | **1 181 850** |
|   | Teede ehitus ja remont | 3 665 181 | 1 181 850 |
|   | Ühistranspordikorraldus, liiklusohtlike bussipeatuste rekonstrueerimine | 50 000 | 0 |
| **05** | **Keskkonnakaitse** | **470 000** | **282 002** |
|  | Life Latest Adapt projekti elluviimine | 0 | 282 002 |
|   | Sademeveesüsteemide rekonstrueerimine | 295 000 | 0 |
|   | Avalikus ruumis eriliigilist kogumist võimaldavate mahutite paigaldamine | 80 000 | 0 |
|   | Ringmajandusjaama projekteerimine ja detailplaneeringu koostamine | 65 000 | 0 |
|   | Matka- ja loodusradade projekteerimine ja ehitus | 30 000 | 0 |
| **06** | **Elamu- ja kommunaalmajandus** | **2 759 500** | **1 450 000** |
|   | Tänavavalgustuse rekonstrueerimine ja ehitus | 300 000 | 0 |
|   | Rohuneeme kalmistu laiendamine | 30 000 | 0 |
|   | Randade korrashoid | 83 000 | 0 |
|   | Haljakute rajamine rekreatsioonialadeks (kogukonnaaiad) | 46 500 | 0 |
|   | Tammede pargi rajamine | 2 300 000 | 1 450 000 |
| **08** | **Vaba aeg, kultuur** | **3 201 000** | **0** |
|  | Jalgpallihalli rajamine | 2 800 000 | 0 |
|   | Pumptracki raja projekteerimine | 20 000 | 0 |
|   | Küladesse multifunktsionaalsete spordiväljakute rajamine (sh jõulinnakud) | 80 000 | 0 |
|   | Kirikute ja koguduste hoonete parendamine ja remont | 36 000 | 0 |
|   | Naissaare külastuskeskuse hoone remont | 10 000 | 0 |
|   | Prangli Rahvamaja hoone remont | 20 000 | 0 |
|   | Püünsi Kooli tenniseväljaku rekonstrueerimine | 125 000 | 0 |
|  | Kaasav eelarve  | 110 000 |  |
| **09** | **Haridus** | **3 394 360** | **949 935** |
|  | Randvere Kooli ruumide remont ja söökla laienduse rajamine | 151 500 |   |
|   | Haabneeme kooli juurdeehituse rajamine | 1 250 000 | 900 935 |
|   | Haabneeme Kooli hoone parendamine ja remont | 102 000 | 0 |
|   | MLA Viimsi Lasteaiad hoonete parendamine ja remont | 625 860 | 0 |
|   | Viimsi Kooli hoone parendamine ja remont, õuesõppeklassi rajamine | 695 000 | 49 000 |
|   | Püünsi koolihoone katusealuse ja koos sellega noortekeskuse ruumide väljaehitamine | 570 000 | 0 |
| **10** | **Sotsiaalne kaitse** | **1 397 410** | **242 640** |
|  | Viimsi erihoolekande hoone rekonstrueerimine (Rohuneeme 38) | 1 397 410 | 242 640 |
|  | **Kokku** | **15 087 451** | **4 106 427** |

## Põhivara soetuseks planeeritud sihtfinantseerimine

* Teede ehituse investeeringukulude katteks on kokku kavandatud sihtfinantseerimise toetust 1 181 850 eurot, millest:

Randvere teele „rohetunneli“ rajamine 320 000 eurot;

Muuga tee jalgtee rekonstrueerimiseks 512 400 eurot;

Nelgi tee rekonstrueerimiseks 229 450 eurot;

Schüdlöffeli ja Soosepa kergtee rajamiseks 120 000 eurot.

* Tammede pargi rajamiseks linnaliste piirkondade meetmest kavandatav toetus 1 450 000 eurot.
* Projekti Life Latest Adapt elluviimiseks toetus 282 002 eurot.
* Haabneeme Kooli juurdeehituse rajamise toetus 900 935 eurot;
* Viimsi Kooli õuesõppe klassi rajamiseks kavandatud toetus 49 000 eurot;
* Viimsi erihoolekande hoone rekonstrueerimiseks kavandatud teotus 242 640 eurot.

## Finantstulud ja finantskulud

Intressitulu hoiustelt ja antud laenudelt on arvestatud 271 595 eurot. Tulu kavandatakse vastavalt laenulepingute maksegraafikutele.

Laenudelt tasutavate intresside kuludeks on arvestatud 2025. aasta eelarvesse 1 574 970 eurot vastavalt sõlmitud laenulepingutele ja kavandatava laenu arvestusliku kulu järgi. Euribori määraks on kavandatud 2,8%.

# Finantseerimistegevus

Kohaliku omavalitsuse üksuse finantsjuhtimise seaduse kohaselt planeeritakse finantseerimistegevuse eelarveosasse laenude kapitalirendi- ja faktooringukohustuste võtmine ja täitmine, võlakirjade emiteerimine ja lunastamine ning teenuste kontsessioonikokkulepete alusel kohustuste võtmine ja tagasimaksmine.

**Tabel 21** Finantseerimistegevus 2023–2025

|  |  |  |  |
| --- | --- | --- | --- |
|  | 2023Eelarve | 2024 | 2025Eelarve eelnõu |
| Eelarve | Eelarve täitmine seisuga 30.09 |
| Kohustuste võtmine | 4 330 000 | 15 450 000 | 2 500 000 | 10 314 770 |
| Kohustuste tasumine | -4 583 376 | -4 972 745 | -3 785 139 | -6 554 756 |
| **Finantseerimistegevus kokku** | **-253 376** | **10 477 255** | **-1 285 139** | **3 760 015** |

2025. aasta eelarvesse planeeritud investeeringukulude katmiseks kavandatakse võtta laenukohustusi kokku 10 314 770 eurot.

Viimsi valla laenukohustused 2025. aasta lõpuks on kokku 42 547 167 eurot.

**Tabel 22** Laenukohustused 2023–2025

|  |  |  |
| --- | --- | --- |
| 31.12.2023 | 28 309 898 |   |
| Laenu lisandumine | 15 450 000 | Investeeringute katteks kavandatud laen |
| Laenu maksmine | -4 972 745 | Võetud laenude tagasimaksed |
| 31.12.2024 | 38 787 153 |  |
| Laenu lisandumine | 10 314 770 | 2024. aasta eelarvesse kavandatud investeeringute katteks võetav laen |
| Laenu maksmine | -6 554 756 | Võetud ja kavandatud laenude tagasimaksed |
| 31.12.2025 | 42 547 167 |   |

Viimsi valla netovõlakoormus pärast planeeritud laenude ja muude kohustuste võtmist on toodud tabelis nr 23.

**Tabel 23** Viimsi valla netovõlakoormus, 2023–2025

|  |  |  |  |
| --- | --- | --- | --- |
|   | **2023** | **2024** | **2025** |
| Põhitegevuse tulem | 5 459 856 | 4 561 286 | 5 892 589 |
| Võlakohustused kokku aasta lõpu seisuga | 30 342 197 | 39 802 792 | 43 103 025 |
| sh kohustused, mis ei kajastu finantseerimistegevuses | 2 032 299 | 1 015 639 | 555 858 |
| Netovõlakoormuse ülemmäär (%) | 100,0% | 93,9% | 91,3% |
| **Netovõlakoormus (%)** | **44,4%** | **63,8%** | **68,2%** |

# Likviidsete varade muutus

Kohaliku omavalitsuse üksuse finantsjuhtimise seaduse kohaselt planeeritakse likviidsete varade muutuse eelarveosasse raha ja pangakontode, rahaturu- ja intressifondide aktsiate või osakute, soetatud võlakirjade saldode muutused. Likviidsete varade saldo suurenemine ja vähenemine kajastatakse vastavalt kas plussiga või miinusega. Likviidsete varade muutus on toodud alljärgnevas tabelis.

**Tabel 24** Likviidsete varade muutus 2023–2025

|  |  |  |  |
| --- | --- | --- | --- |
|  | 2023Eelarve  | 2024Eelarve eeldatav täitmine  | 2025Eelarveeelnõu |
| Raha jääk aasta algul | 4 556 147 | 5 048 365 | 1 895 328 |
| Raha jäägi muutus perioodi lõpuks | 492 218 | -3 153 037 | -1 465 000 |
| Raha jääk aasta lõpul | 5 048 365 | 1 895 328 | 430 328 |

# Eelarve tulem

Eelarve tulemiks nimetatakse põhitegevuse tulude eelarveosa kogusumma ja põhitegevuse kulude eelarveosa kogusumma vahet, millele liidetakse investeerimistegevuse eelarveosa kogusumma. Eelarve tulem peab võrduma likviidsete varade muutuse eelarveosa kogusumma ja finantseerimistegevuse eelarveosa kogusumma vahega. Eelarve on tasakaalus, kui eelarve tulem võrdub nulliga. Eelarve on ülejäägis, kui tulem on positiivne ning puudujäägis, kui tulem on negatiivne.

**Tabel 25** Eelarve tulem 2023–2025

|  |  |  |  |
| --- | --- | --- | --- |
|  | 2023Eelarve  | 2024 | 2025Eelarve eelnõu  |
| Eelarve | Eelarve täitmine seisuga 30.09 |
| Põhitegevuse tulud | 56 943 745 | 59 404 590 | 44 905 512 | 62 588 080 |
| Põhitegevuse kulud | 51 484 088 | 54 843 305 | 37 525 320 | 56 695 496 |
| **Põhitegevuse eelarve tulem** | **5 459 657** | **4 561 285** | **7 380 192** | **5 892 584** |
| Investeerimistegevus | -6 090 016 | -18 573 575 | -6 043 956 | -11 538 214 |
| **Eelarve tulem** | **-630 359** | **-14 012 290** | **1 336 236** | **-5 645 630** |
| Finantseerimistegevus | -253 376 | 10 477 255 | -1 285 139 | 3 760 015 |
| Likviidsete varade muutus | 492 218 | -3 153 035 | -960 036 | -1 465 000 |
| Nõuete ja kohustuste saldode muutus | 1 375 953 | 382 000 | -1 011 133 | 420 615 |